Blaze7451/Wiki-th-20250601 huggingface dataset:
จุดต่อนิ้ว

จุดต่อนิ้ว (dots per inch) นิยมเขียนเป็นตัวย่อ dpi เป็นหน่วยที่ระบุความหนาแน่นของจุด (ความละเอียดภาพ) โดยระบุจำนวนจุดที่สามารถแสดงได้ในความกว้าง 1 นิ้ว (ไม่ใช่ 1 ตารางนิ้ว)
dpi ใช้เป็นหน่วยบ่งชี้ประสิทธิภาพสำหรับ เครื่องพิมพ์ และ เครื่องกราดภาพ นอกจากนี้ยังใช้เป็นหน่วยแทนความถูกต้องของ ข้อมูลรูปภาพ ที่ใช้ใน คอมพิวเตอร์ โดยเชื่อมโยงกับขนาดการพิมพ์ มีความแตกต่างจากค่าพิกเซลต่อนิ้ว (ppi) ซึ่งระบุด้วยจำนวนพิกเซล

**ภาพรวม**
โดยทั่วไปแล้วจอภาพของคอมพิวเตอร์ มักจะถือว่ามีความหนาแน่นจุดประมาณ 72 dpi ถึง 96 dpi เป็นความหนาแน่นของจุดที่ให้ผลการมองภาพที่กำลังดี ตัวเลขนี้เริ่มโดย Xerox Star ที่เปิดตัวใน ปี 1981 โดยมี 72 dpi (72 dpi เท่ากับ แมคอินทอช รุ่นแรกที่เปิดตัวในปี 1984) และ ไมโครซอฟท์ วินโดวส์ รุ่นแรกที่เปิดตัวใน ปี 1985 มี 96 dpi เป็นมาตรฐาน 72 dpi มักเป็นมาตรฐานในอุตสาหกรรมกราฟิกส์ ซึ่งซอฟต์แวร์ที่มาจากแมคอินทอช เช่น อะโดบี โฟโตชอป ถูกนำมาใช้อย่างกว้างขวาง
สำหรับสื่อสิ่งพิมพ์ เช่น นิตยสาร ต้องใช้ความละเอียดอย่างน้อย 300 dpi โดยเฉพาะอย่างยิ่ง รูปร่างตัวอักษรจีนโดยทั่วไปมีรายละเอียดมากกว่าตัวอักษรภาษาอังกฤษ ดังนั้นจึงจำเป็นต้องมีความละเอียดสูงเพื่อปรับปรุงการมองเห็น นอกจากนี้ โดยทั่วไปแนะนำให้ใช้ 600 dpi หรือมากกว่าสำหรับการพิมพ์ขาวดำ ซึ่งไม่สามารถคาดหวังเอฟเฟกต์การขจัดรอยหยักได้ ต่างจากในการพิมพ์สี
ค่า dpi ในการแสดงประสิทธิภาพของเครื่องพิมพ์แบบพ่นหมึกนั้นเป็นเพียงหน่วยขั้นต่ำที่ เลื่อนจุดกึ่งกลางได้โดยไม่มีปัญหาถ้าจุดจะเหลื่อมกันบนกระดาษ (มักเป็นระยะห่างระหว่างหัวพิมพ์ที่พ่นหมึกหรือผงหมึก) ว่ากันว่าดวงตาของมนุษย์แทบจะไม่สามารถบอกความแตกต่างที่สูงกว่า 300 dpi ได้ ด้วยเหตุนี้ จึงไม่สามารถเปรียบเทียบง่าย ๆ กับ dpi ในเครื่องกราดภาพ จอภาพ และการพิมพ์เชิงพาณิชย์

**อ้างอิง**
หมวดหมู่:การพิมพ์
ผู้บุกเบิกรุ่นเยาว์แห่งประเทศจีน

ผู้บุกเบิกรุ่นเยาว์แห่งประเทศจีนที่อนุสาวรีย์วีรชน ที่จัตุรัสเทียนอันเหมิน
กลุ่มผู้บุกเบิกรุ่นเยาว์ที่จัตุรัสเทียนอันเหมิน ในเดือนตุลาคม 2550
ผู้บุกเบิกรุ่นเยาว์แห่งประเทศจีน (จีน: 中国少年先锋队; พินอิน: Zhōngguó shàonián xiānfēngduì) หรือย่อเป็น ผู้บุกเบิกรุ่นเยาว์ (จีน: 少先队; พินอิน: shàoxiānduì) เป็นองค์การเยาวชนสำหรับนักเรียนอายุตั้งแต่ 6-14 ปี ในสาธารณรัฐประชาชนจีน ดำเนินการโดยลีกเยาวชนคอมมิวนิสต์แห่งประเทศจีน ซึ่งเป็นองค์การเยาวชนที่มีอายุมากกว่าซึ่งอยู่ภายใต้พรรคคอมมิวนิสต์จีน (CCP) ผู้บุกเบิกรุ่นเยาว์แห่งประเทศจีนมีความคล้ายคลึงกับขบวนการไพโอเนียร์ (Pioneer movement) ที่มีอยู่หรือมีอยู่ในประเทศคอมมิวนิสต์หลายแห่งทั่วโลก

**อ้างอิง**
หมวดหมู่:พรรคคอมมิวนิสต์จีน
เอล ชาปูลิน โคโลราโด แอนิมาโด

เอล ชาปูลิน โคโลราโด แอนิมาโด () เป็นการ์ตูนทีวีแอนิเมชันของประเทศเม็กซิโก ออกอากาศทางช่องเอลซิงโก สร้างโดย โรแบร์โต โกเมซ เฟร์นันเดซ ฉายตอนแรกเมื่อวันที่ 13 เมษายน 2015 ถึงวันที่ 1 มิถุนายน 2017

**ตัวละครและเสียงพากย์**
 Jesús Guzmán รับบท เอล ชาปูลิน โคโลราโด (El Chapulín Colorado)- Erica Edwards รับบท Periquita Mozcorra- Enrique Horiouchi และ Luis Alfonso Mendoza (†) รับบท Comandante Chacota- Arturo Mercado รับบท Profesor Inventillo- Julieta Rivera รับบท Dulce

**แหล่งข้อมูลอื่น**
 id=4437732
หมวดหมู่:ภาพยนตร์ชุดทางโทรทัศน์เม็กซิโก
หมวดหมู่:รายการโทรทัศน์ภาษาสเปน
หมวดหมู่:รายการโทรทัศน์เม็กซิโกที่เริ่มออกอากาศตั้งแต่ พ.ศ. 2558
หมวดหมู่:รายการโทรทัศน์เม็กซิโกที่ยุติการออกอากาศในปี พ.ศ. 2560
หมวดหมู่:เตเลบิซา
กำลังแยกชัด

กำลังแยกชัด (resolving power) อาจหมายถึง- กำลังแยกชัดเชิงมุม - ความสามารถของตัวรับรู้ เพื่อแยกแยะวัตถุขนาดเล็ก- กำลังแยกชัดเชิงแสง - ความสามารถของระบบเชิงแสงในการแยกแยะ ค้นหา หรือบันทึกรายละเอียด- กำลังแยกชัดเชิงสเปกตรัม - ความสามารถของระบบเชิงแสงในการแยกแยะคลื่นความถี่ต่าง ๆ

**ดูเพิ่ม**
 ความละเอียด
หลี่ รุ่ยหวน

หลี่ รุ่ยหวน (p=Lǐ Ruìhuán; เกิด 17 กันยายนdate=January 2024 ค.ศ. 1934) เป็นนักการเมืองชาวจีนเกษียณอายุ หลี่เป็นสมาชิกคณะกรรมาธิการสามัญประจำกรมการเมืองพรรคคอมมิวนิสต์จีน องค์กรที่มีอำนาจตัดสินใจสูงสุดของจีนระหว่าง ค.ศ. 1989 ถึง 2002 หลี่ดำรงตำแหน่งประธานคณะกรรมาธิการแห่งชาติประจำสภาที่ปรึกษาการเมืองประชาชนจีน (CPPCC) ชุดที่ 9 ตั้งแต่ ค.ศ. 1993 ถึง 2003 ก่อนหน้านั้น เขาเป็นเลขาธิการพรรคคอมมิวนิสต์จีนประจำเทียนจิน

**ประวัติ**
เขาเป็นคนพื้นเพจากครอบครัวชาวนาในเป่าตี๋ เทียนจิน และเดิมมีอาชีพช่างไม้ เขาได้รับเลือกและเลือกตั้งซ้ำเป็นประธานคณะกรรมการแห่งชาติประจำสภาที่ปรึกษาการเมืองประชาชนจีนชุดที่ 8 และ 9 ในเดือนมีนาคม ค.ศ. 1993 และมีนาคม ค.ศ. 1998 หลี่เป็นประธานคนที่หกของสภาฯ ต่อจากเหมา เจ๋อตง, โจว เอินไหล, เติ้ง เสี่ยวผิง, เติ้ง อิ่งเชา และหลี่ เซียนเนี่ยน เนื่องจากตำแหน่งนี้เคยถูกดำรงโดยผู้อาวุโสปฏิวัติที่โดดเด่นที่สุดบางคน จึงถูกกล่าวขานว่า "สูงส่งและศักดิ์สิทธิ์" โดยผู้สังเกตการณ์ที่เคารพ หน้าที่หลักของประธานสภาฯ ส่วนใหญ่เป็นการให้คำปรึกษาและไกล่เกลี่ย หน้าที่ของหลี่มุ่งเน้นไปที่การบรรเทาความขัดแย้งระหว่างภาคส่วนต่าง ๆ ของสังคม การปรึกษาหารือเกี่ยวกับกิจการของรัฐ และการเสนอแนวคิดต่อหน่วยงานระดับสูงของรัฐบาลกลางสาธารณรัฐประชาชนจีนเพื่อการอ้างอิง
หลี่เกิดในครอบครัวชาวนาธรรมดาในเดือนกันยายน ค.ศ. 1934 ทำงานเป็นคนงานก่อสร้างในบริษัทก่อสร้างที่สามแห่งปักกิ่งตั้งแต่ ค.ศ. 1951 ถึง 1958 และในเวลาว่างได้เข้าเรียนในสถาบันวิศวกรรมสถาปัตยกรรม และได้รับประกาศนียบัตรระดับวิทยาลัย หลี่เป็นที่รู้จักในฐานะผู้คิดค้น "วิธีการคำนวณแบบง่าย" ซึ่งปรับปรุง "วิธีการตีเส้นแบบดั้งเดิม" ในงานช่างไม้ หลี่เป็นที่รู้จักในนาม "หลู่ ปันน้อย" ช่างไม้ระดับปรมาจารย์ในตำนานของจีนโบราณ เขาไต่เต้าขึ้นสู่ตำแหน่งสูงในอุตสาหกรรมก่อสร้างและการเมืองเทียนจิน
ในช่วงที่เขาดำรงตำแหน่งนายกเทศมนตรีนครเทียนจิน เขาให้การสนับสนุนอย่างแข็งขันต่อการปรับโครงสร้างเชิงสถาบัน โดยมุ่งเน้นความสนใจไปที่การปรับปรุงสภาพที่อยู่อาศัยในเมืองและการขนส่งสาธารณะ เขาได้รับความนิยมอย่างมากในหมู่ชาวเทียนจินด้วยรายการวิทยุและโทรทัศน์แบบโทรศัพท์สดที่เขาตอบคำถามของผู้อยู่อาศัยโดยตรงด้วยรายละเอียดที่ชัดเจน
ใน ค.ศ. 1989 เขากลายเป็นสมาชิกคณะกรรมาธิการสามัญประจำกรมการเมืองร่วมกับเจียง เจ๋อหมินและซ่ง ผิง และดำรงตำแหน่งประธานสภาที่ปรึกษาทางการเมืองประชาชนจีนใน ค.ศ. 1993 หลี่เกษียณใน ค.ศ. 2003 ด้วยวัย 68 ปี เขาปรากฏตัวอีกครั้งในการประชุมสภาแห่งชาติพรรคครั้งที่ 20 เมื่อ 16 ตุลาคม ค.ศ. 2022date=September 2023

**อ้างอิง ==
ราชวงศ์ที่ยี่สิบสองแห่งอียิปต์

ราชวงศ์ที่ยี่สิบสองแห่งอียิปต์ หรือเรียกอีกอย่างว่า ราชวงศ์บูบาสทิส เนื่องจากแต่เดิมฟาโรห์จากราชวงศ์นี้ทรงปกครองอยู่ที่เมืองบูบาสทิส ซึ่งสถาปนาขึ้นโดยฟาโรห์โชเชงค์ที่ 1
ราชวงศ์ที่ยี่สิบเอ็ด, ยี่สิบสอง, ยี่สิบสาม, ยี่สิบสี่ และยี่สิบห้าแห่งอียิปต์โบราณ จะรวมอยู่ในกลุ่มของราชวงศ์ในสมัยช่วงระหว่างกลางที่สาม

**ผู้ปกครองแห่งราชวงศ์**
ฟาโรห์แห่งราชวงศ์ที่ยี่สิบสองเป็นลำดับของหัวหน้าเผ่าเมชเวส (ชนเผ่าลิเบียโบราณ) ซึ่งปกครองจากราว 943 ปีก่อนคริสตกาล จนถึง 716 ปีก่อนคริสตกาล ซึ่งตั้งรกรากอยู่ในอียิปต์ตั้งแต่ช่วงสมัยราชวงศ์ที่ยี่สิบแห่งอียิปต์ และเป็นที่รู้จักในอียิปต์ว่าเป็น "มหาประมุขแห่งมา (Ma)" ซึ่งคำว่า มา (Ma) มีความหมายเดียวกันกับเมชเวส (Meshwesh) และมาเนโธได้กล่าวว่าราชวงศ์อียิปต์พัฒนามาจากชาวลิเบียโบราณนี้ปกครองเหนือบริเวณเมืองบูบาสทิสเป็นครั้งแรก แต่ผู้ปกครองเกือบทั้งจะปกครองจากเมืองทานิส ซึ่งเป็นเมืองหลวงและเมืองที่มีการขุดหลุมฝังพระบรมศพ
ฟาโรห์อีกพระองค์ที่อยู่ในราชวงศ์นี้คือฟาโรห์ทุตเคเปอร์เร โชเชงค์ ซึ่งระยะเวลาการปกครองของพระองค์ในราชวงศ์นี้ยังไม่แน่นอน แม้ว่าพระองค์จะปกครองอียิปต์ในช่วงต้นศตวรรษที่ 9 ก่อนคริสตกาลในช่วงเวลาสั้น ๆ ระหว่างรัชสมัยฟาโรห์โอซอร์คอนที่ 1 และรัชสมัยฟาโรห์ทาเคลอตที่ 1 ส่วนผู้ปกครองที่เมืองทานิสพระองค์ถัดไปของฟาโรห์โชเชงค์ที่ 5 คือ ฟาโรห์โอซอร์คอนที่ 4 ซึ่งฟาโรห์พระองค์นี้มักสันนิษฐานว่าไม่ได้ทรงเป็นสมาชิกของราชวงศ์ที่ยี่สิบสอง เนื่องจากพระองค์ทรงปกครองในส่วนเล็กๆ ของอียิปต์ล่างร่วมกับฟาโรห์เทฟนัคห์เตแห่งซาอิส ซึ่งมีอำนาจที่ได้รับการยอมรับที่เมมฟิส และฟาโรห์ยูพุตที่ 2 แห่งลีออนโทโพลิส

**รายพระนามฟาโรห์**
ผู้ปกครองที่เป็นที่ทราบในช่วงราชวงศ์ที่ยี่สิบสองแห่งอียิปต์ มีดังต่อไปนี้

**ราชวงศ์ที่ยี่สิบสามแห่งอียิปต์**
ราชวงศ์ที่ยี่สิบสามแห่งอียิปต์เป็นราชวงศ์สาขาของราชวงศ์ที่ยี่สิบสอง ซึ่งบางทีอาจปกครองอยู่ในอียิปต์บน แม้ว่าจะมีการถกเถียงกันมากมายเกี่ยวกับประเด็นดังกล่าว ฟาโรห์จากราชวงศ์ที่ยี่สิบสามทั้งหมดทรงปกครองในอียิปต์กลางและบนรวมถึงโอเอซิสทะเลทรายตะวันตก

**อ้างอิง**

หมวดหมู่:รัฐและดินแดนที่ก่อตั้งในศตวรรษที่ 10 ก่อนคริสตกาล
หมวดหมู่:รัฐและดินแดนที่สิ้นสุดในศตวรรษที่ 8 ก่อนคริสตกาล
22
หมวดหมู่:ดินดอนสามเหลี่ยมปากแม่น้ำไนล์
ยูฟุ

ยูฟุ (Yufu-shi) เป็นนครที่ตั้งอยู่บริเวณกึ่งกลางของจังหวัดโออิตะ ประเทศญี่ปุ่น จัดตั้งขึ้นเมื่อวันที่ 1 ตุลาคม ค.ศ. 2005 จากการควบรวมเมืองฮาซามะ เมืองโชไน และเมืองยูฟูอิง (เมืองดังกล่าวเคยอยู่ภายในอำเภอโออิตะ) นครยูฟุมีขนาดพื้นที่ทั้งสิ้น 319.32 ตารางกิโลเมตร มีจำนวนประชากร ณ วันที่ 1 พฤษภาคม ค.ศ. 2023 ประมาณ 32,231 คน

**ภูมิศาสตร์**
ยูฟูดาเกะในตอนเช้า
ยูฟุตั้งอยู่ทางตอนกลางของจังหวัดโออิตะ ล้อมรอบด้วยภูเขา เช่น ยูฟูดาเกะ (ความสูง 1,583 เมตร), ชิโรงาตาเกะ และโทกิยามะ มีตะกอนน้ำพารูปพัดจากแม่น้ำโออิตะ ทำให้พื้นที่แห่งนี้เหมาะกับการทำเกษตร พื้นที่ส่วนหนึ่งของยูฟุอยู่ในเขตอุทยานแห่งชาติอาโซะคูจู นอกจากนี้ ยูฟุยังเป็นที่รู้จักจากบ่อน้ำพุร้อนที่มีอยู่จำนวนมาก

**แหล่งน้ำ**
 แม่น้ำ
** แม่น้ำโออิตะ
** แม่น้ำยูฟุ
** แม่น้ำอิวากิ- ทะเลสาบ
** ทะเลสาบคินริง
** ทะเลสาบยามาชิตะ

**เทศบาลข้างเคียง**
 ทิศเหนือ: นครอูซะ- ทิศตะวันออกเฉียงเหนือ: นครเบ็ปปุ- ทิศตะวันออก: นครโออิตะ- ทิศใต้: นครทาเกตะ- ทิศตะวันตก: เมืองโคโคโนเอะ- ทิศตะวันตกเฉียงเหนือ: เมืองคูซุ

**ภูมิอากาศ**

**ประชากร**
ตามข้อมูลการสำรวจสำมะโนประชากรของญี่ปุ่น จำนวนประชากรของยูฟุใน ค.ศ. 2020 คือ 32,772 คน โดยยูฟุได้ทำการสำรวจสำมะโนมาตั้งแต่ ค.ศ. 1920

**อ้างอิง**

**แหล่งข้อมูลอื่น**
 Yufu-  ja
หมวดหมู่:นครในจังหวัดโออิตะ
ยานคูบา มินเตห์

ยานคูบา มินเตห์ โมอาต (เกิด 22 กรกฎาคม 2004) เป็นนักฟุตบอลอาชีพชาวแกมเบียที่เล่นในตำแหน่งปีกให้กับไบรตันแอนด์โฮฟอัลเบียนและฟุตบอลทีมชาติแกมเบีย

**ระดับสโมสร**

**โอบี**
มินเตห์เริ่มต้นอาชีพนักฟุตบอลของเขากับ Steve Bico Football Club ในแกมเบีย บาการี บอยัง เอเยนต์ของมินเตห์ ได้ติดต่อสโมสรโอบีในเดนมาร์กเพื่อขอโอกาสให้มินเตห์และ ดาวดา ดาร์โบ เพื่อนร่วมชาติชาวแกมเบีย ทั้งคู่ถูกเรียกเข้าร่วมทดสอบฝีเท้า ผลการทดสอบฝีเท้าครั้งแรกของมินเตห์ไม่เป็นที่ประทับใจ แต่เขาได้รับโอกาสในการทดสอบฝีเท้าอีกครั้ง และครั้งนี้เขาทำผลงานได้ดีขึ้นอย่างมาก ในช่วงซัมเมอร์ปี 2022 เขาได้เซ็นสัญญาถาวรกับโอบี เริ่มต้นกับทีมรุ่นอายุไม่เกิน 19 ปี และเซ็นสัญญาขึ้นสู่ทีมชุดใหญ่ในปีเดียวกัน เขาลงประเดิมสนามในเดนิชซูเปอร์ลีกาเมื่อวันที่ 10 กันยายน 2022 ในนัดที่เอาชนะโคเปนเฮเกน 2–1 และยิงประตูชัยได้เพียง 3 นาทีหลังถูกเปลี่ยนตัวลงมาแทนฟรังโก ดองยา

**นิวคาสเซิลยูไนเต็ด**
ในวันจันทร์ที่ 12 มิถุนายน ค.ศ. 2023 นิวคาสเซิลยูไนเต็ดประกาศว่าพวกเขาบรรลุข้อตกลงในการเซ็นสัญญาคว้าตัว มินเตห์ โดยมีผลตั้งแต่วันเสาร์ที่ 1 กรกฎาคม 2023 รายงานจากสื่ออ้างว่านิวคาสเซิลจะจ่ายค่าตัวให้โอเดนเซ 7 ล้านยูโร พร้อมกันนี้ นิวคาสเซิลยังประกาศด้วยว่าเมื่อเขามาถึง มินเทห์จะถูกยืมตัวทันทีโดยสโมสรไฟเยอโนร์ดแชมป์เอเรดีวีซีสำหรับฤดูกาล 2023–24

**ไฟเยอโนร์ด (ยืม)**
มินเตห์ลงประเดิมสนามให้กับสโมสรเมื่อวันที่ 4 สิงหาคม ในศึกโยฮันไกรฟฟ์ ชีลด์ 2023

**อ้างอิง**
หมวดหมู่:กองหน้าฟุตบอลชาย
หมวดหมู่:นักฟุตบอลชายชาวแกมเบีย
หมวดหมู่:นักฟุตบอลชายทีมชาติแกมเบีย
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลไฟเยอโนร์ด
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ผู้เล่นในเอเรอดีวีซี
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชายชาวต่างชาติที่ค้าแข้งในประเทศอังกฤษ
ความถนัดซ้าย

คนที่เขียนด้วยมือซ้าย
ความถนัดซ้าย หมายถึงการใช้มือข้างที่ถนัดเป็นมือข้างซ้ายซึ่งถือเป็นส่วนน้อย โดยจากการสำรวจในปี 2013 พบว่ามีคนที่ถนัดซ้ายเป็นสัดส่วน 10% ของคนทั้งโลก โดยทั่วไปแล้วอุปกรณ์และสิ่งอำนวยความสะดวกต่าง ๆ มักจะทำขึ้นสำหรับคนถนัดขวาซึ่งเป็นคนส่วนใหญ่ในสังคม อย่างไรก็ตาม ก็มีบริษัทที่ผลิตและจำหน่ายเครื่องมือ เครื่องเขียน อุปกรณ์ทำอาหาร ฯลฯ สำหรับคนถนัดซ้ายโดยเฉพาะอยู่ด้วย วันที่ 13 สิงหาคม เป็นวันคนถนัดซ้ายสากลตามที่กลุ่มคนถนัดซ้ายของสหราชอาณาจักร (Left-Handers Club) กำหนดขึ้นในปี 1992 ตามวันเกิดของผู้เสนอ
ในความหมายกว้าง ๆ คำนี้อาจจะไม่ใช้แค่เฉพาะกับมือหรือแขนเท่านั้น แต่ยังอาจใช้กับกรณีที่ขา ตา หรือหูข้างใดข้างหนึ่งได้รับการใช้งานอย่างโดดเด่นมากกว่าอีกข้างอย่างเห็นได้ชัด

**อ้างอิง**
หมวดหมู่:สมมาตร
หมวดหมู่:ความถนัดมือ
โมฮัมหมัด ชาฮาบุดดิน

โมฮัมหมัด ชาฮาบุดดิน (মোহাম্মদ সাহাবুদ্দিন; เกิด 10 ธันวาคม ค.ศ. 1949) เป็นนักกฎหมาย ข้าราชการ และนักการเมืองชาวบังกลาเทศ ซึ่งเป็นประธานาธิบดีคนที่ 22 และคนปัจจุบันของบังกลาเทศ เขาได้รับเลือกในการเลือกตั้งประธานาธิบดีบังกลาเทศ ค.ศ. 2023 ในการเสนอชื่อโดยพรรคสันนิบาตอวามี ก่อนดำรงตำแหน่งประธานาธิบดี เขาดำรงตำแหน่งเป็นผู้พิพากษาประจำภาค และกรรมาธิการของคณะกรรมการต่อต้านการทุจริตตั้งแต่ปี 2011 ถึง 2016

**อ้างอิง**
หมวดหมู่:บุคคลที่เกิดในปี พ.ศ. 2492
หมวดหมู่:บุคคลที่ยังมีชีวิตอยู่
หมวดหมู่:ประธานาธิบดีบังกลาเทศ
โอลางฮู

พลเอก โอลางฮู (Улаанхүү, ᠤᠯᠠᠭᠠᠨᠬᠦᠦ) หรือ อูหลานฟู (p=Wūlánfū; 23 ธันวาคม พ.ศ. 2450 – 8 ธันวาคม พ.ศ. 2531) มีชื่อในตอนเกิดว่า ยฺหวิน เจ๋อ (p=Yùn Zé) เป็นประธานผู้ก่อตั้งเขตปกครองตนเองมองโกเลียในของจีน ซึ่งดำรงตำแหน่งตั้งแต่ปี พ.ศ. 2490 ถึง 2509
ในชนเผ่าทูเม็ด มองโกล เขาใช้แฝงว่า โอลางฮู (โอรสแดง) และได้รับสมญานามว่า "เจ้าชายมองโกล" (蒙古王) ตลอดอาชีพทางการเมือง เขาดำรงตำแหน่งรองนายกรัฐมนตรีระหว่างปี พ.ศ. 2499 ถึง 2509 และถูกกวาดล้างในช่วงการปฏิวัติทางวัฒนธรรม แต่กลับคืนสถานะในภายหลัง ระหว่างปี พ.ศ. 2526 ถึง 2531 เขาได้ดำรงตำแหน่งเป็นรองประธานาธิบดีแห่งสาธารณรัฐประชาชนจีน
โอลางฮูเป็นเจ้าหน้าที่จากชนกลุ่มน้อยที่มีตำแหน่งสูงที่สุดในประวัติศาสตร์สาธารณรัฐประชาชนจีน และกลายเป็นสัญลักษณ์แห่งความภักดีทั้งต่อชาวมองโกเลียและต่อประเทศจีน  ยกเว้นในช่วงปฏิวัติวัฒนธรรม ครอบครัวของเขามีอำนาจเหนือการเมืองของมองโกเลียใน ปู้เฮ่อ ลูกชายของเขาดำรงตำแหน่งประธานของมองโกเลียในเป็นเวลา 10 ปี และ ปู้ เสี่ยวหลิน หลานสาวของเขาได้รับการแต่งตั้งให้ดำรงตำแหน่งเดียวกันในปี 2559

**อ้างอิง**
หมวดหมู่:รองนายกรัฐมนตรีสาธารณรัฐประชาชนจีน
หมวดหมู่:สโมสรในวีเมนส์ซูเปอร์ลีก

หมวดหมู่นี้รวบรวมทีมทั้งหมด ตั้งแต่อดีตถึงปัจจุบันที่เคยร่วมเข้าแข่งขันในวีเมนส์ซูเปอร์ลีก
ว
หมวดหมู่:วีเมนส์ซูเปอร์ลีก
หมวดหมู่:สโมสรฟุตบอลหญิงในประเทศอังกฤษ
หมวดหมู่:วีเมนเอมพาวเวอร์เมนต์ลีก

หมวดหมู่:ลีกฟุตบอลในประเทศญี่ปุ่น
หมวดหมู่:ลีกกีฬาหญิงในประเทศญี่ปุ่น
หมวดหมู่:ลีกกีฬาอาชีพในประเทศญี่ปุ่น
หมวดหมู่:ฟุตบอลหญิงลีกสูงสุด
หมวดหมู่:สโมสรในวีเมนเอมพาวเวอร์เมนต์ลีก

หมวดหมู่นี้รวบรวมทีมทั้งหมด ตั้งแต่อดีตถึงปัจจุบันที่เคยร่วมเข้าแข่งขันในวีเมนเอมพาวเวอร์เมนต์ลีก
ว
หมวดหมู่:วีเมนเอมพาวเวอร์เมนต์ลีก
หมวดหมู่:สโมสรฟุตบอลหญิงในประเทศญี่ปุ่น
หมวดหมู่:เนชันแนลวีเมนซอกเกอร์ลีก

หมวดหมู่:ฟุตบอลในสหรัฐ
หมวดหมู่:ฟุตบอลหญิงลีกสูงสุด
หมวดหมู่:ลีกฟุตบอลในสหรัฐ
หมวดหมู่:ลีกกีฬาหญิงในสหรัฐ
หมวดหมู่:ลีกกีฬาอาชีพในสหรัฐ
สโมสรฟุตบอลเลสเตอร์ซิตีในฤดูกาล 2023–24

ฤดูกาล 2023–24 เป็นฤดูกาลที่ 119 ของเลสเตอร์ซิตี ฤดูกาลนี้ถือเป็นการกลับมาสู่อีเอฟแอลแชมเปียนชิปของสโมสร หลังจาก 9 ฤดูกาลติดต่อกันในพรีเมียร์ลีก

**สรุปฤดูกาล**
หลังจากจบฤดูกาล 2022–23 พวกเขาตัดสินใจปลดดีน สมิธออกจากตำแหน่งและแต่งตั้งเอนโซ มาเรสกา อดีตผู้ช่วยของแป็ป กวาร์ดิออลาที่แมนเชสเตอร์ซิตีเป็นผู้จัดการทีมคนใหม่ นอกจากนี้พวกเขายังขายและปล่อยผู้เล่นหลายคนออกจากสโมสรเช่น เจมส์ แมดดิสัน ไปทอตนัมฮอตสเปอร์, ยูรี ตีเลอมันส์ ไปแอสตันวิลลา, ฮาร์วีย์ บานส์ ไปนิวคาสเซิลยูไนเต็ด และซื้อนักเตะใหม่เข้ามาร่วมทีมผสมกับนักเตะที่ยังอยู่กับทีม เช่นแฮร์รี วิงส์ จากทอตนัมฮอตสเปอร์, คอเนอร์ โคอาดี จากวุลเวอร์แฮมป์ตัน, แมดส์ เฮอร์มานเซ่น จากบรอนบี เป็นผู้รักษาประตูมือหนึ่งคนใหม่ และ สเตฟี มาวิดิดี จากมงต์เปลลิเยร์ รวมทั้งแต่งตั้งเจมี วาร์ดี กองหน้ามากประสบการณ์เป็นกัปตันทีมคนใหม่แทนที่จอนนี เอฟวันส์ที่หมดสัญญาและย้ายไปแมนเชสเตอร์ยูไนเต็ด และแต่งตั้งรีการ์ดู ปึไรรา เป็นรองกัปตันทีม
พวกเขาเริ่มต้นฤดูกาลด้วยฟอร์มที่ยอดเยี่ยมโดยไม่แพ้ใคร 4 นัดติดต่อกันนำเป็นจ่าฝูงของตาราง ก่อนที่จะจบลงด้วยการพ่ายฮัลล์ซิตี 0–1 เมื่อวันที่ 2 กันยายน จากนั้นพวกเขาทำสถิติไม่แพ้ใคร 9 นัดติดต่อกัน (ชนะทั้ง 9 นัด) ระหว่างเดือนกันยายนถึงตุลาคม ก่อนที่พวกเขาจะแพ้ 2 นัดติดต่อกันให้กับลีดส์ยูไนเต็ดและมิดเดิลส์เบรอในช่วงต้นเดือนพฤศจิกายน ขณะที่คาราบาวคัพพวกเขาตกรอบด้วยการพ่าย 1–3 ต่อลิเวอร์พูลที่แอนฟีลด์ ในรอบที่ 3 เมื่อวันที่ 27 กันยายน
ในวันปีใหม่ พวกเขาเอาชนะฮัดเดอส์ฟีลด์ทาวน์ 4–1 ทำให้ไม่แพ้ใคร 10 นัดติดต่อกัน และทิ้งอิปสวิชทาวน์รองจ่าฝูงของตาราง 10 แต้ม เมื่อวันที่ 5 มกราคม 2024 พวกเขาตัดสินใจปล่อยตัวดาเนียล อิเวอร์เซิน ผู้รักษาประตูมือสองไปร่วมทีมสโตกซิตีด้วยสัญญายืมตัวจนกระทั่งจบฤดูกาล ก่อนที่พวกเขาจะยุติสถิติไม่แพ้ใคร 10 นัดติดต่อกันเมื่อพวกเขาแพ้คอเวนทรีซิตี 1–3 ที่คอเวนทรีบิวดิงสเตเดียมในอีก 8 วันต่อมา ขณะที่ในวันเดียวกันนั้น อิปสวิชทาวน์ รองจ่าฝูงของตารางชนะซันเดอร์แลนด์ 2–1 ทำให้พวกเขามีแต้มตามหลังเลสเตอร์ 7 แต้ม หลังจากนั้นพวกเขาไม่แพ้ใคร 5 นัดรวดก่อนจะแพ้ 3 นัดติดต่อกัน
กระทั่งวันที่ 23 เมษายน 2024 ซึ่งเป็นการแข่งขันนัดที่ 38 ของฤดูกาล พวกเขาเปิดบ้านถล่มนักบุญ เซาแทมป์ตัน 5–0 และต้องลุ้นให้ ลีดส์ยูไนเต็ด รองจ่าฝูงไม่ชนะควีนส์พาร์กเรนเจอส์ ในวันที่ 26 เมษายน พวกเขาถึงจะได้เลื่อนชั้น ซึ่งควีนส์พาร์กก็สามารถเอาชนะลีดส์ไปได้ 4–0 ทำให้เลสเตอร์ได้เลื่อนชั้นสู่พรีเมียร์ลีกโดยอัตโนมัติ

**ซื้อขาย**

**เข้า**

**ออก**

**หมดสัญญาก่อนเริ่มฤดูกาล**

**พรีซีซั่นและกระชับมิตร**
เลสเตอร์ซิตีมีกำหนดลงเล่นนัดกระชับมิตรกับทอตนัมฮอตสเปอร์ ในช่วงพรีซีซั่นที่กรุงเทพฯ ประเทศไทย สโมสรจะเล่นกับลิเวอร์พูลในรายการ Standard Chartered Singapore Trophy

**แชมเปียนชิป**

**ตารางคะแนนลีก**

**อ้างอิง**
หมวดหมู่:ฤดูกาลของสโมสรฟุตบอลเลสเตอร์ซิตี
ล
เว่ย์ เจี้ยนสิง

เว่ย์ เจี้ยนสิง (p=Wèi Jiànxíng; 2 มกราคม ค.ศ. 1931 – 7 สิงหาคม ค.ศ. 2015) เป็นผู้นำอาวุโสในพรรคคอมมิวนิสต์จีน มีบทบาทมากที่สุดในคริสต์ทศวรรษ 1980 และ 1990 เขาดำรงตำแหน่งสำคัญหลายตำแหน่งตามลำดับ รวมถึงสมาชิกคณะกรรมาธิการสามัญประจำกรมการเมือง เลขาธิการคณะกรรมการสอบวินัยส่วนกลาง เลขาธิการพรรคประจำปักกิ่ง และประธานสหพันธ์สหภาพแรงงานแห่งประเทศจีน

**ประวัติ**
เว่ย์ เจี้ยนสิง เกิดที่อำเภอซินชาง มณฑลเจ้อเจียง เขาย้ายไปเซี่ยงไฮ้และเข้าเรียนที่โรงเรียนมัธยมมหาวิทยาลัยกวงหฺวาใน ค.ศ. 1947 ที่ซึ่งเขาสนิทสนมกับเฉียว ฉือ ผู้ซึ่งเป็นชาวเจ้อเจียงและศิษย์เก่ากวงหฺวาเช่นกัน และเป็นผู้นำขบวนการนักศึกษาใต้ดินของพรรคคอมมิวนิสต์จีน เว่ย์เข้าร่วมพรรคคอมมิวนิสต์จีนในเดือนมกราคม ค.ศ. 1949
ต่อมาเว่ย์เข้าศึกษาที่มหาวิทยาลัยเทคโนโลยีต้าเหลียนและสำเร็จการศึกษาใน ค.ศ. 1952 โดยมีวิชาเอกคือกลศาสตร์ ระหว่าง ค.ศ. 1952 ถึง 1953 เขาเรียนภาษารัสเซียที่ฝูชุ่น จากนั้นเว่ย์ถูกส่งไปสหภาพโซเวียตเพื่อศึกษาการจัดการอุตสาหกรรมจนถึง ค.ศ. 1955 ในช่วงต้นของการปฏิวัติวัฒนธรรม เขาถูกลดเกียรติทางการเมืองและต้องทำงานใช้แรงงาน แต่กลับมาได้รับความไว้วางใจอีกครั้งใน ค.ศ. 1973 และกลายเป็นหัวหน้าคณะกรรมาธิการปฏิวัติของโรงงานที่เขาทำงานอยู่ ระหว่าง ค.ศ. 1981 ถึง 1983 เขาดำรงตำแหน่งนายกเทศมนตรีฮาร์บิน
จากนั้นเว่ย์ถูกย้ายไปทำงานที่สหพันธ์สหภาพแรงงานแห่งประเทศจีน ที่ซึ่งเขาดำรงตำแหน่งในคณะเลขาธิการขององค์กรนั้น จากนั้นเขาเลื่อนตำแหน่งขึ้นเป็นหัวหน้ากรมองค์การของพรรคคอมมิวนิสต์จีน ผลงานของเขาได้รับการยอมรับจากหู เย่าปัง เลขาธิการพรรคในขณะนั้น ใน ค.ศ. 1987 หูถูกขับออกจากอำนาจในการต่อสู้ทางการเมืองโดยกลุ่มอนุรักษ์นิยมภายในพรรค และเว่ย์ซึ่งถูกตราหน้าว่าเป็นผู้ภักดีต่อหู จึงถูกย้ายออกจากองค์กรที่มีอำนาจไปดำรงตำแหน่งรัฐมนตรีว่าการกระทรวงการกำกับดูแล ซึ่งเป็นตำแหน่งที่ไม่สำคัญนัก ขณะทำงานในกระทรวง เว่ย์มีบทบาทสำคัญในการพัฒนาระบบกำกับดูแลข้าราชการพลเรือนของจีนรวมถึงกฎและข้อบังคับเกี่ยวกับการรักษาวินัยของเจ้าหน้าที่รัฐ
ในเดือนตุลาคม ค.ศ. 1992 ในการประชุมสภาแห่งชาติพรรคครั้งที่ 14 เว่ย์ได้รับแต่งตั้งให้ดำรงตำแหน่งในกรมการเมือง นอกเหนือจากการเป็นเลขาธิการสำนักเลขาธิการกลาง และเลขาธิการคณะกรรมการสอบวินัยส่วนกลาง (CCDI) ในช่วงที่เว่ย์ดำรงตำแหน่งหัวหน้า CCDI มีการดำเนินการคดีทางวินัยประมาณ 680,000 คดี คดีที่โดดเด่นที่สุดคือกรณีของเฉิน ซีถง เลขาธิการพรรคประจำกรุงปักกิ่ง ผู้ซึ่งถูกสอบสวนในข้อหาทุจริตตั้งแต่เดือนกรกฎาคม ค.ศ. 1994 และถูกขับออกจากพรรคในเดือนต่อมา หลังจากความเสื่อมเสียของเฉิน เว่ย์เองก็เข้ารับตำแหน่งหัวหน้าพรรคประจำปักกิ่งและดำรงตำแหน่งนั้นเป็นเวลาสองปี ใน ค.ศ. 1993 เขายังดำรงตำแหน่งประธานสหพันธ์สหภาพแรงงานแห่งประเทศจีนและดำรงตำแหน่งเป็นเวลาสองวาระ ในการประชุมสภาแห่งชาติพรรคครั้งที่ 15 ซึ่งจัดขึ้นใน ค.ศ. 1997 เว่ย์ได้รับที่นั่งในคณะกรรมาธิการสามัญประจำกรมการเมือง กลุ่มผู้มีอำนาจสูงสุดเจ็ดคน และยังคงดำรงตำแหน่งเลขาธิการคณะกรรมการสอบวินัยส่วนกลางต่อไป
เว่ย์เกษียณใน ค.ศ. 2002 และออกจากชีวิตสาธารณะ เขาเข้าร่วมงานทางการบ้างเป็นครั้งคราวตั้งแต่นั้นมา เขาเสียชีวิตในปักกิ่งเมื่อ 7 สิงหาคม ค.ศ. 2015

**อ้างอิง**
หมวดหมู่:บุคคลที่เกิดในปี พ.ศ. 2474
หมวดหมู่:บุคคลที่เสียชีวิตในปี พ.ศ. 2558
หมวดหมู่:บุคคลจากมณฑลเจ้อเจียง
หมวดหมู่:บุคคลจากปักกิ่ง
ความละเอียดเชิงแสง

กราฟแสดงความเข้มแสงของแหล่งกำเนิดแสง 2 จุดซึ่งอยู่ใกล้กัน โดยสีแดงคือผลรวม จะแยกแยะได้ก็ต่อเมื่ออยู่ห่างกันมากพอความละเอียดเชิงแสง (optical resolution) คือความสามารถในการวัดหรือแยกแยะวัตถุด้วยอุปกรณ์ เป็นตัวบ่งชี้ประสิทธิภาพของอุปกรณ์เชิงแสง เช่น กล้องจุลทรรศน์ กล้องโทรทรรศน์ เกรตติงการเลี้ยวเบน ฯลฯ

**คำนิยามในกล้องจุลทรรศน์แบบใช้แสง**
ความละเอียดเชิงแสงในกล้องจุลทรรศน์แบบใช้แสงนิยามโดยใช้สองจุด จากสมมติฐานว่าแหล่งกำเนิดแสงในอุดมคติของแสงขนานตรงที่ไม่มีการแทรกสอดกันนั้นถูกฉายมา โดยอาจใช้คำจำกัดความของเรย์ลี หรืออับเบอ ในการคำนวณความละเอียดของภาพ โดยยึดค่าที่ความยาวคลื่น 550 นาโนเมตร (แสงสีเขียว) เป็นหลัก โดยค่ายังขึ้นอยู่กับค่ารูรับแสงเชิงตัวเลขด้วย

**ความละเอียดของเรย์ลี**
ให้ค่าความยาวคลื่นของแสงเป็น λ, ค่ารูรับแสงเชิงตัวเลขของเลนส์ใกล้วัตถุเป็น NA, ค่าดรรชนีหักเหของตัวกลางระหว่างวัตถุกับเลนส์ใกล้วัตถุเป็น n และ ค่ามุมสูงสุดที่ทำกับแกนเชิงแสงของลำแสงที่ฉายจากวัตถุเข้าสู่เลนส์ใกล้วัตถุเมื่อมุมสูงสุดเป็น θ แล้ว ความละเอียดเชิงแสง δ ของแหล่งกำเนิดแสงแบบจุดสองจุดตามคำจำกัดความของเรย์ลีจะคำนวณได้ดังนี้
 

**ความละเอียดของอับเบอ**
นิยามโดยแอ็นสท์ อับเบอในปี 1873
 

**ความละเอียดของฮอปคินส์**
ในความเป็นจริงเราต้องการค่าคงตัวที่แตกต่างกันไปตามสถานะการส่องสว่าง K โดยจะได้ว่า
 
ถ้านำไปใช้กับแสงที่มองเห็นได้ เมื่อ K = 0.5  จะได้ว่า
 
เราสามารถได้ความละเอียดเชิงแสงประมาณ 0.2 μm โดยใช้เลนส์ใกล้วัตถุกำลังขยาย 100 เท่า สำหรับแสงที่มองเห็นได้ อย่างไรก็ตาม หากว่ากันโดยละเอียดแล้ว นี่ไม่ใช่ขีดจำกัด เนื่องจากค่าสูงสุดของความละเอียดเชิงแสงจะเปลี่ยนไปขึ้นอยู่กับสภาพแสง ประสิทธิภาพของเลนส์ และ วัสดุที่ใช้ แม้ว่าบางครั้งจะใช้ขีดจำกัดการเลี้ยวเบน ของเลนส์ในความหมายเดียวกับความละเอียดเชิงแสง แต่ก็ไม่ใช่คำจำกัดความที่ถูกต้องของความละเอียด

**คำนิยามในกล้องโทรทรรศน์**
ค่าความละเอียดเชิงแสงในกล้องโทรทรรศน์ นิยามโดยค่ามุมที่เล็กที่สุดที่แยกแยะจุด 2 จุด เช่น ดาว 2 ดวง โดยตามการคำนวณของเรย์ลี จะได้ว่าความละเอียดเชิงแสง  คือ
โดย  คือความยาวคลื่นของแสง  คือเส้นผ่านศูนย์กลางของเลนส์ใกล้วัตถุ ความละเอียดเชิงแสงทางทฤษฎีของกล้องโทรทรรศน์ที่มีเส้นผ่านศูนย์กลางเลนส์ใกล้วัตถุ 100 มม. คือประมาณ 1.3" ซึ่งสอดคล้องกับระยะทางประมาณ 2.4 กม. บนพื้นผิวดวงจันทร์เมื่อมองจากพื้นดิน

**คำนิยามในสเปกโทรสโกปี**
ในสเปกโตรมิเตอร์ ค่าความละเอียดเชิงแสงใช้อธิบายถึงความสามารถในการแยกเส้นสเปกตรัมที่อยู่ติดกันสองเส้น นิยามโดย
โดย  คือความแตกต่างระหว่างความยาวคลื่น 2 ค่าที่สามารถแยกแยะได้ และ  คือความยาวคลื่นเฉลี่ยระหว่าง 2 ค่านั้น

**คำนิยามในเกรตติงการเลี้ยวเบน**
ความละเอียดเชิงแสงเกรตติงการเลี้ยวเบน  เท่ากับผลคูณของจำนวนเส้นเกรตติง  และอันดับการเลี้ยวเบน 

**คำนิยามในปริซึม**
ความละเอียดเชิงแสงของปริซึม คือผลคูณของความยาวของฐานของปริซึม  และค่าการกระจาย 

**อ้างอิง**
หมวดหมู่:ทัศนศาสตร์
รูรับแสงเชิงตัวเลข

รูรับแสงเชิงตัวเลข (numerical aperture, NA) ในทางทัศนศาสตร์เป็นดัชนีสำหรับคำนวณหาค่าความละเอียดเชิงแสงของเลนส์
ยิ่งตัวเลขรูรับแสงมากเท่าใด ก็ยิ่งรับแสงสว่างได้มากเท่านั้น ดังนั้นโดยพื้นฐานแล้ว ยิ่งค่ามากเท่าไหร่ก็ยิ่งดี

**คำอธิบายทางคณิตศาสตร์**
ตัวเลขค่ารูรับแสง NA คำนวณได้จากสูตรต่อไปนี้
 
โดยที่ θ คือมุมสูงสุดที่ทำกับแกนเชิงแสงของลำแสงจากวัตถุที่ตกกระทบเลนส์ใกล้วัตถุ และ n คือ ดรรชนีหักเหของตัวกลางระหว่างวัตถุกับเลนส์ใกล้วัตถุ (หมายเหตุ: ไม่ใช่ค่าดรรชนีหักเหของเลนส์)
ตามทฤษฎีของเรย์ลี ความละเอียดเชิงแสงของเครื่องมือวัดแสงถูกกำหนดโดยรูรับแสงเชิงตัวเลขของเลนส์ใกล้วัตถุ และ ความยาวคลื่นของแสงที่มองอยู่
ถ้าความยาวคลื่นคือ λ ความละเอียด δ ของแหล่งกำเนิดแสงสองจุดคือ
 
แต่เดิมแล้วในบางกรณีค่าสัมประสิทธิ์จะไม่ใช่ 0.61 แต่มักจะใช้เป็นค่าตัวแทนโดยทั่วไป ค่าความละเอียดเชิงแสงแปรผันตรงกับความยาวคลื่นและแปรผกผันกับค่ารูรับแสงเชิงตัวเลข
ความลึกของโฟกัส d คือ
 
ความลึกของโฟกัสเป็นสัดส่วนกับความยาวคลื่นและแปรผกผันกับกำลังสองของรูรับแสงเชิงตัวเลข
หมวดหมู่:ทัศนศาสตร์เชิงเรขาคณิต
หมวดหมู่:ทัศนศาสตร์
หมวดหมู่:เลนส์
ไอเมียว

ไอเมียว (Aimyon, 6 มีนาคม 1995 –) เป็น นักร้องนักแต่งเพลงชาวญี่ปุ่น ไม่เปิดเผยชื่อจริง เกิดที่เมืองนิชิโนมิยะ จังหวัดเฮียวโงะ กรุ๊ปเลือด O สังกัดเอนซ์เอนเทอร์เทนเมนต์ ค่ายเพลงในเครือคือ unBORDE ภายใต้วอร์เนอร์มิวสิกเจแปน

**อ้างอิง**
หมวดหมู่:เครื่องหมายการค้า
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากจังหวัดเฮียวโงะ
หมวดหมู่:ศิลปินสังกัดวอร์เนอร์มิวสิกเจแปน
หมวดหมู่:นักร้องป็อปหญิงญี่ปุ่น
หมวดหมู่:นักกีตาร์ชาวญี่ปุ่น
หมวดหมู่:นักดนตรีหญิงชาวญี่ปุ่น
สลิด

สลิด หรือ ขจร (Telosma cordata) เป็นพืชดอกชนิดหนึ่งในวงศ์ตีนเป็ด มีถิ่นกำเนิดในอินโดจีนและจีนตอนใต้ แต่มีการนำไปเพาะปลูกที่อื่นและอาจเกิดขึ้นเองตามธรรมชาติในฐานะชนิดพันธุ์ต่างถิ่น สลิดจะออกดอกสีเขียวอมเหลืองเป็นช่อในฤดูร้อนและฤดูฝน ดอกแต่ละดอกจะทยอยบานอย่างต่อเนื่องในช่วงเวลาหลายสัปดาห์ ส่งกลิ่นหอมแรงทั้งกลางวันและกลางคืน

**ลักษณะ**
สลิดมีลักษณะไม้เถาที่สามารถเลื้อยพันไปได้ไกล 2–5 เมตร เถาและกิ่งมีขนาดเล็ก กลม และเหนียวมาก ถือว่าเป็นพิษสำหรับหมู เมื่อแก่ขึ้นเถาจะเปลี่ยนจากสีเขียวเป็นสีน้ำตาลอมเทา ตามยอดแตกเป็นพุ่มแน่นทึบจนบางครั้งอาจแผ่ปกคลุมพืชอื่น ๆ ได้มิด สลิดสามารถขยายพันธุ์ได้โดยการเพาะเมล็ด การตอนกิ่ง หรือการปักชำกิ่ง โดยเติบโตในดินที่มีอากาศถ่ายเทและมีแสงแดดจ้า พบขึ้นตามป่าดิบ ป่าเบญจพรรณ ป่าละเมาะ และป่าแล้งทั่วอินโดจีน

**ใบ**
ใบสลิดมีลักษณะเป็นใบเดี่ยว รูปหัวใจ ออกตรงข้ามกันเป็นคู่ ๆ ใบกว้างประมาณ 4–7.5 เซนติเมตร และยาวประมาณ 6–11 เซนติเมตร แผ่นใบมีขนอ่อนปกคลุมและมีความบางมากจนเห็นเส้นใบได้ชัดเจน ก้านใบยาวประมาณ 1.2–2 เซนติเมตร

**ดอก**
ดอกสลิดออกเป็นช่อแบบกระจุกตามซอกใบหรือโคนก้านใบ ช่อละประมาณ 10–20 ดอก ดอกมีสีเหลืองแกมเขียวและมีกลิ่นหอมแรงโดยเฉพาะในตอนเย็นถึงค่ำ ดอกมีเส้นผ่านศูนย์กลางประมาณ 1.5 เซนติเมตร มีกลีบดอก 5 กลีบ มีเกสรเพศผู้ 5 อัน เชื่อมติดกันเองและเชื่อมติดกับยอดเกสรเพศเมีย โดยปกติจะผลิดอกในช่วงเดือนมีนาคมถึงเดือนพฤษภาคม บ้างว่าจะผลิดอกในช่วงเดือนกรกฎาคมถึงเดือนตุลาคม

**ผล**
ผลสลิดมีลักษณะเป็นฝักเรียวยาว ปลายแหลม ผิวเรียบ สีเขียว ภายในประกอบด้วยเมล็ดลักษณะแบนจำนวนมาก โดยมีปุยสีขาวติดอยู่ที่ปลายเมล็ด ออกผลในช่วงเดือนมิถุนายนถึงเดือนสิงหาคม

**การใช้ประโยชน์**
ไข่เจียวดอกสลิด
ยอด ผล และดอกสลิดสามารถนำมาบริโภคเป็นผักได้ เชื่อกันว่ายอดอ่อนเป็นส่วนที่มีคุณค่าทางโภชนาการมากที่สุด ดอกใช้เป็นส่วนผสมในอาหารทั้งคาวและหวาน รวมทั้งใช้ในงานดอกไม้สด เถาของพืชมีความเหนียวและสามารถนำใช้ต่างเชือกได้ กล่าวกันว่าเนื้อไม้ใช้ก่อสร้างได้ในบางกรณี นอกจากนี้ยังมีการใช้สลิดเป็นยาแผนโบราณ เช่น เป็นยาลดไข้ ยาแก้พิษ ยาสงบประสาท หรือใช้บรรเทาอาการปวดกระดูกสันหลัง

**อ้างอิง**
หมวดหมู่:วงศ์ตีนเป็ด
หมวดหมู่:ไม้ดอกไม้ประดับ
หมวดหมู่:ดอกไม้ที่เป็นอาหาร
ซ่ง ผิง

ซ่ง ผิง (จีน: 宋平; พินอิน: Sòng píng; 24 เมษายน พ.ศ. 2460) เป็นนักปฏิวัติคอมมิวนิสต์จีน และเป็นอดีตนักการเมืองระดับสูง เขาเป็นสมาชิกของคณะกรรมการประจำโปลิตบูโรของพรรคคอมมิวนิสต์จีน และถือเป็นสมาชิกในผู้นำจีนรุ่นที่สองเพียงคนเดียวที่ยังมีชีวิตอยู่

**ชีวประวัติ**

**อ้างอิง**
หมวดหมู่:บุคคลที่เกิดในปี พ.ศ. 2460
หมวดหมู่:บุคคลที่ยังมีชีวิตอยู่
หมวดหมู่:ชาวจีนที่มีอายุเกิน 100 ปี
หมวดหมู่:บุคคลจากมณฑลชานตง
หมวดหมู่:นักการเมืองพรรคคอมมิวนิสต์จีน
หมวดหมู่:ศิษย์เก่าจากมหาวิทยาลัยชิงหฺวา
อดิศัย

อดิศัย (अतिशय, atiśaya) หรือ ทรานส์เซนเดนซ์ (transcendence, transcendent หรือ transcendental) อาจหมายถึง

**คณิตศาสตร์**
 จำนวนอดิศัย - จำนวนที่ไม่ใช่รากของพหุนามที่มีค่าสัมประสิทธิ์เป็นจำนวนตรรกยะ- ฟังก์ชันอดิศัย - ฟังก์ชันที่ไม่เป็นไปตามสมการพหุนามที่มีสัมประสิทธิ์เป็นพหุนามของตัวมันเอง- สมการอดิศัย - สมการที่ประกอบด้วยฟังก์ชันอดิศัย- ทฤษฎีจำนวนอดิศัย - แขนงวิชาคณิตศาสตร์ที่เกี่ยวข้องกับจำนวนอดิศัยและความเป็นอิสระทางพีชคณิต

**ชื่อบุคคล**
 อดิศัย โพธารามิก- พระเจ้าบรมวงศ์เธอ พระองค์เจ้าอดิสัยสุริยาภา

**อื่น ๆ**
 อุตรภาพ - ศัพท์ทางปรัชญา- ทรานส์เซนเดนซ์ คอมพ์สมองคนพิฆาตโลก - ภาพยนตร์ที่ฉายในปี 2014
หมวดหมู่:ชื่อบุคคลไทย
เหตุรถไฟชนกันที่รัฐโอฑิศา พ.ศ. 2566

เมื่อวันที่ 2 มิถุนายน 2023 รถไฟชนกันสามขบวนใกล้กับนครพาเลศวร รัฐโอฑิศา ทางตะวันออกของประเทศอินเดีย รถไฟที่เกิดเหตุสามคันประกอบด้วยรถไฟโดยสารสองขบวน คือโคโรมันเดลเอ็กซ์เพรส เที่ยวที่ 12841 และ เอสเอ็มวีที เบงคาลูรุ-หาวรา ซูเปอร์ฟาสต์ เอ็กซ์เพรส เที่ยวที่ 12864 และรถไฟขนส่งสินค้าอีกหนึ่งขบวน เหตุเกิดใกล้กับสถานีรถไฟวาหานคาบาซาร์ มีรายงานผู้เสียชีวิตอย่างน้อย 288 ราย บาดเจ็บอย่างน้อย 900 คน
เหตุการณ์เกิดเมื่อเวลาราว 19:00 น. ตามเวลาท้องถิ่น (13:30 น. GMT) ของวันที่ 2 มิถุนายน 2023 รถไฟโดยสารสองขบวน ได้แก่โคโรมันเดล เอ็กซ์เพรส เที่ยวที่ 12841 (ให้บริการเส้นทางระหว่างชาลีมาร์ กับ เอ็มจีอาร์ เจนไนเซนทราล) และ เอสเอ็มวีที เบงคาลูรุ-หาวรา ซูเปอร์ฟาสต์ เอ็กซ์เพรส เที่ยวที่ 12864 (ให้บริการเส้นทางระหว่างปลายทาง เซอร์ เอ็ม. วิศเวศวร เบงคาลูรุ กับ หาวรา) ชนกันบนเส้นหลักหาวรา–เจนไน ใกล้กับสถานีรถไฟวาหานคาบาซาร์ ในอำเภอพาเลศวร รัฐโอริศา ทางตะวันออกของประเทศอินเดีย เข้าใจกันว่าลำดับเหตุการณ์เริ่มต้นจากรถไฟขบวนโคโรมันเดลเอ็กซ์เพรสพุ่งตกรางและไปชนเข้าหับรถไฟขนส่งสินค้าซึ่งจอดอยู่ใกล้เคียง ก่อนที่ขบวนเบงคาลูรุ-หาวรา จะชนเข้ากับซากรถไฟสองขบวนนี้อีกที หนึ่งในรถไฟขบวนที่เกิดเหตุเป็นขบวนที่ชัดจูงด้วยหัวรถไฟรุ่น WAP-7 หัวรถที่ 37334
รัฐมนตรีผู้ดูแลการจัดการสาธารณภัยประจำรัฐโอฑิศา ปรมีล มัลลีก ระบุยอดผู้เสียชีวิตอย่างน้อยอยู่ที่ 288 ราย บาดเจ็บมากกว่า 900 คน มีรายงานว่ารถไฟขบวนเบงคาลูรุ-หาวรา ไม่มีผู้โดยสารเสียชีวิต แต่จำนวนมากบาดเจ็บ เหตุรถไฟชนกันในครั้งนี้ถือเป็นครั้งที่มีผู้เสียชีวิตมากที่สุดของอินเดียในมากกว่า 20 ปี

**อ้างอิง**
หมวดหมู่:ประเทศอินเดียในปี พ.ศ. 2566
หมวดหมู่:ภัยพิบัติในประเทศอินเดีย
หมวดหมู่:รัฐโอฑิศา
หมวดหมู่:การขนส่งระบบรางในประเทศอินเดีย
พาเลศวร

บาลาซอร์ (อักษรโรมัน: Balasore) หรือ พาเลศวร (โอริยา: ବାଲେଶ୍ୱର, Baleshwar) เป็นนครในรัฐโอฑิศา ประเทศอินเดีย ตั้งอยู่ห่างไป 0 ทางเหนือของภุพเนศวร เมืองหลวงของรัฐ และ 0 จากนครโกลกาตา พาเลศวรเป็นเมืองใหญ่ที่สุดในโอฑิศาตอนเหนือ และเป็นศูนย์กลางการปกครองของอำเภอพาเลศวร พาเลศวรยังเป็นที่รู้จักดีจากชายหาดจัณฑีปุระ และในฐานะ 'เมืองมิสไซล์' (missile city) เนื่องมาจากพื้นที่ทดสอบยุทโธปกรณ์แบบผสมผสานของโครงการปล่อยมิสไซล์กลาโหมอินเดีย ตั้งอยู่ห่างไป 18 กิโลเมตรทางใต้ของพาเลศวร

**อ้างอิง**
หมวดหมู่:เมืองในรัฐโอฑิศา
หมวดหมู่:อดีตอาณานิคมของเดนมาร์ก
ซาปัต-81

ไฟล์:Советский генералитет среди бойцов-десантников на учениях «Запад-81».jpg|thumb|จากซ้ายไปขวา: จอมพลนีโคไล โอการ์คอฟ, ดมีตรี อุสตีนอฟ และพลเอกแห่งกองทัพอะเลคเซย์ เยปีเชฟ กำลังถ่ายรูปร่วมกับทหารพลร่มระหว่างการฝึกซาปัต-81
การฝึกซ้อมรบซาปัต-81 (Запад-81) เป็นการฝึกซ้อมรบทางทหารที่ใหญ่ที่สุดเท่าที่เคยมีมาของสหภาพโซเวียต โดยอ้างจากแหล่งข่าวของเนโทและสหรัฐ การฝึกซ้อมดำเนินการตั้งแต่วันที่ 4 กันยายน พ.ศ. 2524 และใช้เวลาประมาณแปดวัน โดยมีทหารเข้าร่วมระหว่าง 100,000 ถึง 150,000 นาย เป็นการปฏิบัติการร่วมกันซึ่งรวมถึงองค์ประกอบจากเหล่าทัพทั้งหมดของกองทัพโซเวียต และแสดงระบบใหม่หลายระบบ เช่น ขีปนาวุธเชิงกลยุทธ์พิสัยกลางอาร์เอสดี-10 (เป็นรู้จักในชื่อเอสเอส-20 เซเบอร์ในฝั่งตะวันตก) และเรือบรรทุกเครื่องบิน โครงการ 1143 เคียฟ

**ประวัติ**
การฝึกซ้อมเป็นการแสดงพลังเป็นอันดับแรกและสำคัญที่สุด เทปโฆษณาชวนเชื่อถูกสร้างขึ้นจากการโจมตีขนาดใหญ่ที่จบลงในขบวนพาเหรดแห่งชัยชนะครั้งใหญ่ นอกจากเป็นการแสดงแสนยานุภาพต่อกลุ่มประเทศเนโทแล้ว การฝึกซ้อมยังเป็นการแสดงความสามารถทางทหารครั้งใหญ่ในโปแลนด์ หลังจากการปฏิรูปคอมมิวนิสต์ที่ล้มเหลวในสาธารณรัฐประชาชนโปแลนด์ในช่วงคริสต์ทศวรรษ 1970 ซึ่งตกอยู่ในภาวะวิกฤติและความไม่สงบของพลเมือง (โซลิดาริตี) การฝึกซ้อมรบซาปัตยังรวมถึงการยกพลขึ้นบกสะเทินน้ำสะเทินบกในโปแลนด์ใกล้กับเมืองกดัญสก์ เป็นการเตือนชาวโปแลนด์ว่าสหภาพโซเวียตสามารถใช้กำลังทางทหารได้หากเห็นว่าจำเป็นสำหรับการรักษาอำนาจของพรรคคอมมิวนิสต์
การฝึกซ้อมรบดังกล่าวถูกวิพากษ์วิจารณ์โดยสหรัฐ เนื่องจากละเมิดข้อตกลงเฮลซิงกิว่าด้วยการแจ้งเตือนการฝึกทางทหาร

**อ้างอิง**
หมวดหมู่:กองทัพสหภาพโซเวียต
หมวดหมู่:พ.ศ. 2524
หมวดหมู่:นักฟุตบอลชาวจอร์เจีย

ชาวจอร์เจียที่เป็นนักฟุตบอล
จอร์เจีย
ฟุตบอล
หมวดหมู่:ฟุตบอลในประเทศจอร์เจีย
ฟุตบอล
สุนทร

สุนทร (เทวนาครี: सुन्दर หรือ सुंदर) เป็นคำคุณศัพท์ที่แสดงถึงความน่าดึงดูด สวยงาม ดี หล่อ มีที่มาจากภาษาสันสกฤต คำนี้ยังใช้เป็นชื่อของผู้คนโดยผู้พูดภาษาที่แตกแขนงมาจากภาษาอินโด-อารยัน รวมถึงภาษาไทยซึ่งนิยมตั้งชื่อคนด้วยคำที่มีรากศัพท์จากภาษาสันสกฤตด้วย

**ชื่อบุคคล**
 สุนทร คงสมพงษ์ - นักการเมืองชาวไทย- สุนทร ปานแสงทอง - นักการเมืองชาวไทย- สุนทร วิลาวัลย์ - นักการเมืองชาวไทย- สุนทร หงส์ลดารมภ์ - นักการเมืองชาวไทย- สุนทร ซ้ายขวัญ - ตำรวจชาวไทย- สุนทร สุจริตฉันท์ - นักร้องและนักแสดงชาวไทย- สุนทร ปิจาอี (सुंदर पिचाई) - ประธานบริหารกูเกิล- สาธุ สุนทร สิงห์ (साधु सुन्दर सिंह) - ชาวอินเดีย

**อ้างอิง**
หมวดหมู่:ชื่อบุคคลไทย
หมวดหมู่:ชื่อตัว
สุทรรศน์

สุทรรศน์ (सुदर्शन, Sudarshan) หรือ สุทัศน์ อาจหมายถึง

**ชื่อบุคคล**

**ชาวอินเดีย**
 จอร์จ สุทรรศน์ - ชาวอเมริกันเชื้อสายอินเดีย เป็น นักฟิสิกส์ นักเขียน และ ศาสตราจารย์- สุทรรศน์ อครวาล ผู้ว่าการรัฐอุตตราขัณฑ์ ประเทศอินเดีย- หนุมัปปะ สุทรรศน์ - นักกิจกรรมชาวอินเดีย

**ชาวเนปาล**
 สุทรรศน์ มหาสถวิร์ - พระสงฆ์และนักประพันธ์ชาวเนปาล

**ชาวไทย**
 สุทัศน์ จันทร์แสงศรี- สุทัศน์ ยกส้าน- สุทัศน์ เงินหมื่น- สุทัศน์ เศรษฐ์บุญสร้าง- สุทัศน์ วรทสฺสี- เจ้าฟ้าสุทัศน์- พระองค์เจ้าสุทัศน์- เจ้าพระยาอภัยราชามหายุติธรรมธร (หม่อมราชวงศ์ลพ สุทัศน์)- เจ้าพระยาวิชิตวงศ์วุฒิไกร (หม่อมราชวงศ์คลี่ สุทัศน์)

**อื่น ๆ**
 สุทรรศนจักร - แผ่นจานหมุนในตำนานเหมือนอาวุธที่พระวิษณุเทพในศาสนาฮินดูใช้- สุทรรศน์ (นิตยสาร) - นิตยสารภาษาคุชราตของอินเดีย- วัดสุทัศนเทพวรารามราชวรมหาวิหาร - วัดแห่งหนึ่งในกรุงเทพ- เปรตวัดสุทัศน์ - ละครโทรทัศน์ของไทย- สุทรรศนกริยา - วิธีการหายใจแบบหนึ่ง คิดโดยศรี ศรี รวิ ศังกร

**ดูเพิ่ม**
 ทรรศน์
หมวดหมู่:ชื่อบุคคลไทย
จอร์จ สุทรรศน์

เอนนากกัล จานฑี จอร์จ สุทรรศน์ (എണ്ണക്കൽ ചാണ്ടി ജോർജ് സുദർശൻ, एन्नाक्कल चांडी जॉर्ज सुदर्शन, Ennackal Chandy George Sudarshan, 16 กันยายน 1931 – 13 พฤษภาคม 2018) เป็น นักฟิสิกส์ทฤษฎี เกิดที่อินเดีย และเป็นศาสตราจารย์ที่มหาวิทยาลัยเทกซัส
สุทรรศน์ได้สร้างคุณูปการมากมายในสาขาฟิสิกส์เชิงทฤษฎี เช่น แสงอาพันธ์, Glauber–Sudarshan P representation, ทฤษฎี VA, แทคีออน, ปรากฏการณ์ควอนตัมซีนอน, open quantum system และ Lindbladian, ทฤษฎีบทสปิน–สถิติ, เมทริกซ์ความหนาแน่น เป็นต้น ผลงานของเขายังรวมไปถึงด้านความสัมพันธ์ตะวันออก–ตะวันตก ปรัชญา และศาสนา อีกด้วย

**ชีวประวัติ**
สุทรรศน์เกิดที่ อาณาจักรติรุวิตางกูร์ (ปัจจุบันคือรัฐเกรละ ประเทศอินเดีย) เขาเติบโตในครอบครัวคริสเตียน นิกายโทมัส แต่ละทิ้งศาสนาคริสต์ในปี 1954 เมื่อเขาแต่งงานกับลลิถา เพื่อนร่วมชั้นซึ่งนับถือศาสนาฮินดู สุทรรศน์ถือว่าตนเองเป็นฮินดูนิกายเวทานตะ เขาอ้างถึงความไม่ลงรอยกันเกี่ยวกับมุมมองของเขาที่มีต่อพระเจ้าและการขาดประสบการณ์ทางวิญญาณเป็นเหตุผลในการออกจากศาสนาคริสต์ ลลิถาภรรยาของเขาเสียชีวิตในปี 1990 ทั้งสองมีบุตรชายด้วยกันสามคน
เขาได้เข้าศึกษาที่วิทยาลัยโกฏฏายัม และสำเร็จการศึกษาด้วยเกียรตินิยมจาก มหาวิทยาลัยคริสเตียนมัทราส ในปี 1951 และในปี 1952 เขาได้รับปริญญาโท จากมหาวิทยาลัยมัทราส เขาย้ายไปที่สถาบันวิจัยพื้นฐานฏาฏา (TIFR) ซึ่งเขาทำงานร่วมกับโหมี ชหางคีร์ ภาภา เป็นเวลาช่วงสั้น ๆ จากนั้นเขาจึงได้เข้าศึกษาที่มหาวิทยาลัยโรเชสเตอร์ ในนิวยอร์ก ซึ่งเขาได้เป็นนักศึกษาระดับบัณฑิตศึกษาภายใต้ รอเบิร์ต มาร์ชัก เขาได้รับปริญญาเอก จากมหาวิทยาลัยโรเชสเตอร์ในปี 1958 จากนั้นจึงย้ายไปที่ มหาวิทยาลัยฮาร์วาร์ด ซึ่งเขาได้ทำงานเป็นเพื่อนร่วมงานหลังปริญญาเอกร่วมกับจูเลียน ชวิงเงอร์

**อ้างอิง**
หมวดหมู่:บุคคลที่เสียชีวิตในปี พ.ศ. 2561
หมวดหมู่:บุคคลที่เกิดในปี พ.ศ. 2474
หมวดหมู่:บุคคลจากรัฐเกรละ
หมวดหมู่:ชาวอินเดียในสหรัฐ
แม่แบบ:Wikidata entity link/doc

ใช้ในการสร้างลิงก์ไปยังรายการ (item) หรือคุณลักษณะ (property) ในวิกิสนเทศโดยอัตโนมัติ

**ตัวอย่างการใช้งาน**
 การใช้งานมาตรฐาน
 q|1 → 1
 wde|Q1 → Q1
 wdq|P681 → P681

**TemplateData**
{
	"params": {
		"1": {
			"label": "เลขรายการ (item) หรือเลขคุณลักษณะ (property)",
			"description": "หากลิงก์ไปยังคุณลักษณะ (property) จำเป็นต้องนำหน้าด้วยตัวอักษร P หากลิงก์ไปยังรายการ (item) สามารถละตัวอักษร Q ได้",
			"example": "Q42, 42, P23",
			"type": "line",
			"suggested": true
		}
	}
}

**ดูเพิ่ม**
 d:Template:Q- d:Template:Property- Label- LinkedLabel- Wikidata fallback link- Wikidata property- Wikidata property link- Authority control- QID
บัณฑิต (แก้ความกำกวม)

บัณฑิต อาจหมายถึง- บัณฑิต- ผู้สำเร็จการศึกษาขั้นปริญญาตรี- นักปราชญ์- บัณฑิต (ศาสนาฮินดู) - ตำแหน่งของนักบวชในศาสนาฮินดู- ชื่อบุคคลชาวไทย
** บัณฑิต กันตะบุตร - ผู้บุกเบิกด้านคอมพิวเตอร์
** บัณฑิต จุลาสัย - คณบดีและนักเขียนรางวัลซีไรต์
** บัณฑิต ทองดี - ผู้กำกับภาพยนตร์
** บัณฑิต นิจถาวร - รองผู้ว่าการธนาคารแห่งประเทศไทย
** บัณฑิต ฤทธิ์ถกล - ผู้กำกับภาพยนตร์และนักเขียน
** บัณฑิต ศิริพันธุ์ - ทนายความและนักกฎหมาย
** บัณฑิต อึ้งรังษี - วาทยากร- ซากยาบัณฑิต - ผู้นำนิกายซากยาชาวทิเบต

**ดูเพิ่ม**
 บัณฑิตวิทยาลัย
หมวดหมู่:ชื่อบุคคลไทย
หลี่ หลานชิง

หลี่ หลานชิง (จีนตัวย่อ: 李岚清; จีนตัวเต็ม: 李嵐清; พินอิน: Lǐ Lánqīng; 22 พฤษภาคม พ.ศ. 2475 – )  เป็นอดีตนักการเมืองชาวจีน เคยดำรงตำแหน่งรองนายกรัฐมนตรีลำดับที่ 1 แห่งสาธารณรัฐประชาชนจีน ระหว่างปี พ.ศ. 2541–2546, สมาชิกคณะกรรมการกรมการเมืองถาวรแห่งพรรคคอมมิวนิสต์จีนระหว่างปี พ.ศ. 2540–2545 และเป็นสมาชิกคณะกรรมการประจำกรมการเมืองแห่งพรรคคอมมิวนิสต์จีนระหว่างปี พ.ศ. 2535–2540

**ประวัติ**
หลี่ หลานชิง เกิดเมื่อวันที่ 22 พฤษภาคม พ.ศ. 2475 ในเมืองเจิ้นเจียง, มณฑลเจียงซู จบการศึกษาจากแผนกการจัดการธุรกิจของมหาวิทยาลัยฟู่ตั้น (复旦大学) ในเซี่ยงไฮ้ในปี 2495 จากนั้นในปี 2499 เขาถูกส่งไปศึกษาต่อที่สหภาพโซเวียต ซึ่งเขาทำงานเป็นนักศึกษาฝึกงานในโรงงานผลิตรถยนต์ 2 แห่งในมอสโก ในปี 2502 เขาทำงานเป็นเลขานุการที่กระทรวงอุตสาหกรรมเครื่องจักร ในปี 2505 เขาทำงานเป็นเลขานุการที่สำนักงานคณะกรรมการเศรษฐกิจแห่งชาติ หลังจากการปฏิวัติวัฒนธรรมในปี 2509 เขาถูกส่งไปทำงานที่โรงเรียนนายทหารฝ่ายเสนาธิการในวันที่ 7 พฤษภาคม  ในปี พ.ศ. 2515 เขากลับมาทำงานที่ตงเฟิง มอเตอร์ คอร์ปอเรชั่น ในปี 2521 เขามีส่วนร่วมในการวางแผนสำหรับ "ไชน่า เอฟเอดับเบิ้ลยู กรุป คอร์ปอเรชั่น" ในปี 2524 หลังจากการปฏิรูปเศรษฐกิจเริ่มต้นขึ้น หลี่ถูกส่งไปทำงานกับรัฐบาลในกรุงปักกิ่ง โดยเป็นหัวหน้าสำนักงานหนี้ของรัฐบาลต่างประเทศ ที่คณะกรรมาธิการการลงทุนต่างประเทศของรัฐ ในปี 2526 เขาถูกย้ายไปที่เทียนจิน ซึ่งเขาทำงานภายใต้นายกเทศมนตรีหลี่ รุ่ยหวน ในตำแหน่งรองนายกเทศมนตรี  ต่อมาหลี่ได้ดำรงตำแหน่งในกระทรวงอุตสาหกรรมเครื่องจักรและคณะกรรมาธิการเศรษฐกิจแห่งรัฐ นอกจากนี้ หลี่ยังดำรงตำแหน่งผู้อำนวยการใหญ่ของฝ่ายการบริหารการลงทุนต่างประเทศ ของกระทรวงความสัมพันธ์ทางเศรษฐกิจและการค้าต่างประเทศ หลี่ยังเป็นรัฐมนตรีช่วยว่าการและจากนั้นเป็นรัฐมนตรีกระทรวงความสัมพันธ์เศรษฐกิจและการค้าต่างประเทศ เขาเป็นสมาชิกของโบลิตบูโรของพรรคคอมมิวนิสต์จีน ระหว่างปี 2540 ถึง 2545 ซึ่งเป็นจุดสูงสุดของอำนาจในการเมืองจีน ขณะอยู่ในรัฐบาล เขาเป็นรองนายกรัฐมนตรีอันดับที่ 1 ซึ่งบางครั้งเรียกว่า "รองนายกรัฐมนตรีใหญ่" ในฐานะรองนายกรัฐมนตรี หลี่รับผิดชอบนโยบายการศึกษาของชาติ  เขาเป็นผู้เขียนหนังสือ "การศึกษา 1.3 พันล้านคน: 10 ปีแห่งการปฏิรูปและพัฒนาการศึกษา" หนังสือเล่มนี้ขายได้มากกว่า 750,000 เล่มในจีน และได้รับการแปลเป็นภาษาอังกฤษ 
หลังจากเกษียณ หลี่ได้ฝึกฝนการเขียนพู่กัน นอกจากนี้เขายังพยายามหางานเป็นเจ้าของร้านสะดวกซื้อในท้องถิ่น แต่ท้ายที่สุดก็ไม่ได้รับการว่าจ้างหลังจากที่เจ้าของรู้จักเขา เขาเพิ่งเข้าร่วมการประชุมใหญ่ของพรรคครั้งที่ 20 เมื่ออายุ 90 ปี 

**อ้างอิง**
หมวดหมู่:รองนายกรัฐมนตรีสาธารณรัฐประชาชนจีน
หมวดหมู่:รองนายกรัฐมนตรีคนที่หนึ่งสาธารณรัฐประชาชนจีน
ชัตเตอร์เป็นหลัก

แป้นหมุนเลือกโหมดสำหรับโหมด ชัตเตอร์เป็นหลัก แสดงโดยใช้ตัว S
ชัตเตอร์เป็นหลัก (shutter priority) เป็นโหมดการเปิดรับแสงแบบหนึ่งสำหรับการถ่ายภาพด้วยกล้องดิจิทัล เช่น กล้องดีเอสแอลอาร์ บนแป้นปรับโหมดของกล้องนิคอนจะแทนโหมดนี้ด้วยตัวอักษร S ส่วนในกล้องแคนนอนจะแทนตัวอักษร Tv ในโหมดชัตเตอร์เป็นหลัก ช่างภาพสามารถกำหนดความเร็วชัตเตอร์ (เวลาการเปิดรับแสง) ได้ด้วยตนเอง และระบบวัดแสงอัตโนมัติของเครื่องจะคำนวณค่าเปิดรับแสง จากนั้นจึงกำหนดค่ารูรับแสง (ค่าเอฟ) โดยอัตโนมัติเพื่อให้สอดคล้องตามความเร็วชัตเตอร์ที่ผู้ใช้เลือก

**วัตถุประสงค์**
จุดประสงค์ของการใช้โหมด ชัตเตอร์เป็นหลัก คือผู้ใช้สามารถกำหนดว่าจะสร้างภาพคมชัดหรือภาพเบลอก็ได้โดยการควบคุมความเร็วชัตเตอร์ ตัวอย่างเช่น ในการถ่ายภาพกีฬา ผู้ใช้สามารถเลือกความเร็วชัตเตอร์สูงเพื่อหยุดการเคลื่อนไหวของนักกีฬาที่เคลื่อนไหวด้วยความเร็วสูง
การใช้ความเร็วชัตเตอร์สูงช่วยให้ถ่ายภาพชั่วพริบตาที่วัตถุกำลังเคลื่อนไหวอยู่ได้ และการใช้ความเร็วชัตเตอร์ต่ำช่วยให้บันทึกเส้นทางการเคลื่อนที่ของวัตถุได้ หากต้องการถ่ายภาพรถที่กำลังเร่งความเร็ว ก็ควรใช้ความเร็วชัตเตอร์สูงที่เวลาการเปิดรับแสงไม่ต่ำกว่า 1/1000 วินาที และหากต้องการบันทึกภาพแถบแสงของรถยนต์ที่วิ่งในเวลากลางคืนหรือเส้นทางดาวตกก็ควรใช้ความเร็วชัตเตอร์ต่ำ โดยเวลาการเปิดรับแสงมากกว่า 10 วินาที

**ดูเพิ่ม**
 รูรับแสงเป็นหลัก

**อ้างอิง**
  中关村在线：快门优先还是光圈优先date=2016-03-04 -  PCHome：DC扫盲班 什么是光圈/快门优先
หมวดหมู่:การถ่ายภาพ
โมโต2 ฤดูกาล 2014

โมโต 2 เวิร์ล แชมเปี้ยนชิพ ปี ค.ศ.2014 / พ.ศ.2557 เป็นส่วนหนึ่งของการแข่งขันฤดูกาลที่ 66 ในหมวด F.I.M. Road Racing World Championship Grand Prix
Esteve Rabat (Tito Rabat) เป็นแชมป์โลกในรุ่นโมโต 2 เมื่อปี ค.ศ.2014/พ.ศ.2557

**รายชื่อทีมและนักแข่ง**
ทุกทีมใช้ยางยี่ห้อ Dunlop และใช้เครื่องยนต์ Honda Inline-4 ความจุ 600 ซีซี
แถบสีเขียว คือ นักแข่ง Wildcard
แถบสีแดง คือ นักแข่งสำรอง

**สนามแข่ง**
ในฤดูกาล ค.ศ.2014 / พ.ศ.2557 มีการแข่งขันทั้งหมด 18 สนาม ได้แก่
 ‡ = แข่งขันตอนกลางคืน
 †† = แข่งขันในวันเสาร์

**ผลการแข่งขัน**

**ระบบคะแนน**

**คะแนนสะสม**

**ประเภทนักแข่ง**

**ประเภทผู้ผลิต**

**อ้างอิง ==
วอลโว่ เอกซ์ซี60

วอลโว่ เอกซ์ซี60 (Volvo XC60) เป็นรถสปอร์ตอเนกประสงค์ครอสโอเวอร์หรูหราขนาดคอมแพกต์และจำหน่ายโดยบริษัทวอลโว่ ซึ่งเป็นผู้ผลิตรถยนต์สัญชาติสวีเดนตั้งแต่ ค.ศ. 2008
เอกซ์ซี60 เป็นส่วนหนึ่งของรถยนต์ซีรีส์ 60 ของวอลโว่ ที่รวมไปถึงเอส60, เอส60 ครอสคันทรี, วี60 และวี60 ครอสคันทรี โดยรุ่นแรกนำเสนอรูปแบบใหม่สำหรับโมเดลซีรีส์ 60 ซึ่งเอกซ์ซี60 รุ่นแรกได้รับการทำให้ใหม่ขึ้นใน ค.ศ. 2013 รวมไปถึงไลน์อัปที่เหลือ ในทำนองเดียวกัน โมเดลรุ่นที่สองซึ่งเปิดตัวใน ค.ศ. 2017 เป็นรุ่นแรกในซีรีส์ดังกล่าว และรถคันนี้ได้รับรางวัลรถยนต์ยอดเยี่ยมแห่งปีจากประเทศญี่ปุ่น ประจำ ค.ศ. 2017–2018

**เอกซ์ซี60 คอนเซปต์ (ค.ศ. 2007)**
เอกซ์ซี60 คอนเซปต์ เปิดตัวที่งานดีทรอยต์ออโตโชว์ ค.ศ. 2007 รวมถึงหลังคากระจกและกระจังหน้ารูปแบบใหม่ โมเดลนี้นำเสนอรูปแบบสไตล์ใหม่ของวอลโว่ ซึ่งค่อย ๆ นำไปใช้ในรุ่นต่าง ๆ เอกซ์ซี60 คอนเซปต์ ยังรวมถึงกลไกการเปลี่ยนเกียร์ใหม่, ฝากระโปรงท้ายแบบอิเล็กทรอนิกส์ และล้อขนาด 20 นิ้ว
ไฟล์:Volvo-XC60-DC.jpg|วอลโว่ เอกซ์ซี60 คอนเซปต์
ไฟล์:Volvo xc60-2007washauto.jpg|วอลโว่ เอกซ์ซี60 คอนเซปต์

**อ้างอิง**

**แหล่งข้อมูลอื่น**
  (International)
เอกซ์ซี60
วัดยอดลำธาร (จังหวัดสกลนคร)

วัดยอดลำธาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาแก้ว อำเภอโพนนาแก้ว จังหวัดสกลนคร ปัจจุบัน พระครูอัครธรรมสาร เป็นเจ้าอาวาส
วัดยอดลำธารตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 12 สิงหาคม พ.ศ. 2463 เชื่อกันว่าวัดเป็นที่เก็บรักษาลูกแก้วที่เทวดาประทานมาให้ซึ่งชาวบ้านพบเห็นในที่นาและเป็นที่มาของชื่อตำบลนาแก้ว
อุโบสถสร้างเมี่อ ร.ศ. 129 (พ.ศ. 2454) และต่อมารื้อสร้างอุโบสถปัจจุบันครอบทับหลังเดิมไว้ อุโบสถหลังปัจจุบันกว้าง 12 เมตร ยาว 19 เมตร เป็นสถาปัตยกรรมท้องถิ่น ศิลปะอีสานประยุกต์กับศิลปะเวียดนาม ซึ่งมีนายช่างใหญ่เป็นชาวเวียดนามชื่อองค์เด่ ชาวบ้านท่าแร่ เป็นผู้ออกแบบในการก่อสร้าง ดำเนินการก่อสร้างโดยพระอุปัชฌาย์พา พุทธสโร เจ้าอาวาสวัดยอดลำธารรูปที่ 1 ถวายการอุปถัมภ์การก่อสร้างโดยพระอนุบาลสกลเขตร์ (เมฆ พรหมสาขา ณ สกลนคร) เจ้าเมืองสกลนคร มีรูปปั้นองค์ท้าวเวสสุวรรณ และรูปปั้นนางยักษ์ ซึ่งเป็นบริวาร ยืนเฝ้าหน้าอุโบสถซ้ายขวา สันนิษฐานว่ารูปปั้นสร้างขึ้นพร้อมกับอุโบสถ เมื่อ พ.ศ. 2454

**อ้างอิง**
ยอดลำธาร
หมวดหมู่:อำเภอโพนนาแก้ว
ซอ อี-ซุก

ซอ อี-ซุก (徐梨淑; เกิดวันที่ 6 ธันวาคม 1966) เป็นนักแสดงชาวเกาหลีใต้ มีผลงานการแสดงส่วนใหญ่ในบทบาทสมทบทางละครโทรทัศน์และภาพยนตร์ เธอเป็นที่รู้จักจากละครเรื่อง กีซึงนัง จอมนางสองแผ่นดิน (2013–2014), ฮงกิลดอง จอมโจรโดนใจ (2017), รอรักโรงแรมพันปี (2019), หลังภาพแห่งความสุข (2020), สตาร์ทอัพ (2020), ฉันจะปั้นราชินี (2023) และ แม่ดี แม่ร้าย (2023)
ซอ อี-ซุก เริ่มต้นอาชีพนักแสดงในปี ค.ศ.1986 จากการเป็นนักแสดงละครเวทีในโรงละครแห่งหนึ่งในเมืองซูว็อน และได้รับรางวัลนักแสดงหน้าใหม่ยอดเยี่ยมจากเทศกาลละครเวทีเกาหลีในปีดังกล่าว ต่อมาเธอได้รับรางวัลการแสดงยอดเยี่ยมจากเทศกาลโรงละครนานาชาติ ในปี ค.ศ. 1987 ก่อนจะย้ายไปแสดงให้กับโรงละครมีชู ในปี ค.ศ. 1989 และมีโอกาสได้แสดงละครเพลงในปี ค.ศ. 1990
หลังจากสร้างชื่อจากการแสดงละครเวที เธอจึงได้มีโอกาสแสดงละครโทรทัศน์เป็นครั้งแรกในปี ค.ศ. 2010 ด้วยการรับบทเป็นจักรพรรดินีมย็องซ็อง ในละครเรื่อง เจจุงวอน ตำนานแพทย์แห่งโชซอน ตามมาด้วย คู่ฟัด สะบัดแผ่นดิน (2011), ยอดเชฟสาว หัวใจทรนง (2012) โดยในปี 2013 เธอมีผลงานการแสดงละครโทรทัศน์มากถึง 7 เรื่อง รวมถึงเรื่อง โซยง จอมนางสะท้านแผ่นดิน, วุ่นรักทายาทพันล้าน และ การรับบท นางกำนัลของจักรพรรดินีต๋าน่าชื่อหลี่ ในเรื่อง กีซึงนัง จอมนางสองแผ่นดิน

**ผลงานการแสดง**

**ละครโทรทัศน์**

**ซีรีย์ ระบบสตรีมมิง**

**อ้างอิง**
หมวดหมู่:นักแสดงเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
อีเอฟแอลแชมเปียนชิป เพลย์ออฟ 2023 นัดชิงชนะเลิศ

การแข่งขัน อีเอฟแอลแชมเปียนชิป เพลย์ออฟ 2023 นัดชิงชนะเลิศ จะลงเล่นกันในวันที่ 27 พฤษภาคม พ.ศ. 2566 ที่ สนามกีฬาเวมบลีย์, ลอนดอน. ผู้ชนะจะได้รับการเลื่อนชั้นสู่ พรีเมียร์ลีก ฤดูกาล 2023–24. สองทีมที่ดีที่สุดของ อีเอฟแอลแชมเปียนชิป ฤดูกาล 2022–23 จะได้รับการเลื่อนชั้นโดยอัตโนมัติขึ้นสู่ พรีเมียร์ลีก, ในขณะที่ทีมวางระหว่างทีมอันดับที่สามและทีมอันดับที่หกในตารางคะแนนลีกจะลงเล่นสองนัดขั้นแรกใน ฟุตบอลลีกเพลย์ออฟ ฤดูกาล 2023. เบิร์นลีย์ และ เชฟฟีลด์ยูไนเต็ด เข้าร่วมสำหรับพื้นที่สุดท้ายสำหรับพรีเมียร์ลีก. ความสำเร็จในรอบชิงชนะเลิศได้รับการประเมินแล้ว, โดยบริษัทรับทำบัญชี เดอโลอิตเต, จะมีมูลค่าถึง 170 ล้านปอนด์สำหรับทีมที่ชนะในอีกสามฤดูกาลข้างหน้า.
รอบชิงชนะเลิศเป็นการตัดสินโดย ลูตันทาวน์ และ คอเวนทรีซิตี, ผู้ที่จบอันดับที่สามและห้า ตามลำดับในฤดูกาลลีก. แมตช์ที่โดดเด่นสำหรับการขึ้นอย่างรวดเร็วของทั้งสองฝ่ายผ่านระบบลีกอังกฤษ, กับทั้งสองทีมที่ได้รับการเลื่อนชั้นจาก ลีกทู ในฤดูกาล 2017/18. 
กับสกอร์ 1–1 หลังต่อเวลาพิเศษ กับประตูจาก จอร์แดน คลาร์ก และ กุสตาโว ฮาเมอร์, ลูตันชนะรอบชิงชนะเลิศด้วยการดวลลูกโทษ เพื่อรักษาสถานะกลับขึ้นสู่ลีกสูงสุดหลังจากผ่านไป 31 ฤดูกาล.

**เส้นทางสู่นัดชิงชนะเลิศ**

**แมตช์**

**สรุปผลการแข่งขัน**

**รายละเอียด**

**อ้างอิง**
2023
หมวดหมู่:ฟุตบอลลีกเพลย์ออฟ ฤดูกาล 2023
หมวดหมู่:ลีกกีฬาอาชีพในประเทศญี่ปุ่น

หมวดหมู่:ลีกกีฬาในประเทศญี่ปุ่น
หมวดหมู่:สันนิบาตกีฬาอาชีพแบ่งตามประเทศ
หมวดหมู่:นาเดชิโกะลีก

หมวดหมู่:ลีกฟุตบอลในประเทศญี่ปุ่น
หมวดหมู่:ลีกกีฬาหญิงในประเทศญี่ปุ่น
หมวดหมู่:ฟุตบอลหญิงลีกระดับสอง
มอดูล:Hatnote list/testcases

local mHatnoteList = require('Module:Hatnote list/sandbox') -- the module to be tested
local ScribuntoUnit = require('Module:ScribuntoUnit')
local suite = ScribuntoUnit:new()
function suite:testAndList()
	self:assertEquals("Foo, Bar, และ Baz", mHatnoteList.andList({"Foo", "Bar", "Baz"}))
end
function suite:testOrList()
	self:assertEquals("Foo, Bar, หรือ Baz", mHatnoteList.orList({"Foo", "Bar", "Baz"}))
end
function suite:testForSee()
	self:assertEquals(
		"สำหรับFoo ดูที่ :Bar สำหรับBaz ดูที่ :Qux",
		mHatnoteList._forSee({"Foo", "Bar", "Baz", "Qux"})
	)
end
return suite
ฟุตซอลไทยลีก ฤดูกาล 2566

ฟุตซอลไทยลีก ฤดูกาล 2566 เป็นการแข่งขันฟุตซอลอาชีพระดับสูงสุดของประเทศไทยภายใต้การจัดการของสมาคมฟุตบอลแห่งประเทศไทย และการกีฬาแห่งประเทศไทย จัดขึ้นเป็นครั้งที่ 16 ในปี พ.ศ. 2566 ซึ่งในฤดูกาลนี้มี 14 ทีมที่เข้าร่วมการแข่งขัน โดยจะแข่งขันในระบบเหย้า-เยือน

**สโมสร**

**สโมสรที่เข้าและออกจากไทยลีก**

**ตกชั้นสู่ไทยลีก 2**
 เชสส์ มหาสารคาม

**เลื่อนชั้นสู่ไทยลีก**
 มหาวิทยาลัยภาคตะวันออกเฉียงเหนือ

**ตารางคะแนน**

**สถิติประจำฤดูกาล**

**ผู้ทำประตูสูงสุด**

**ผู้ผ่านบอลสูงสุด**

**รางวัล**

**รางวัลประจำฤดูกาล**

**อ้างอิง**

**แหล่งข้อมูลอื่น**
 Futsal Thailand - ฟุตซอลไทยแลนด์ 
หมวดหมู่:ฟุตซอลไทยลีกแบ่งตามฤดูกาล
หมวดหมู่:การแข่งขันฟุตซอลในประเทศไทยในปี พ.ศ. 2566
หมวดหมู่:กีฬาไทยในปี พ.ศ. 2566
หมวดหมู่:การแข่งขันกีฬาในกรุงเทพมหานคร
หมวดหมู่:การแข่งขันกีฬาในจังหวัดนนทบุรี
หมวดหมู่:การแข่งขันกีฬาในจังหวัดปทุมธานี
หมวดหมู่:การแข่งขันกีฬาในจังหวัดสมุทรสาคร
หมวดหมู่:การแข่งขันกีฬาในจังหวัดชลบุรี
หมวดหมู่:การแข่งขันกีฬาในจังหวัดเพชรบุรี
หมวดหมู่:การแข่งขันกีฬาในจังหวัดกาญจนบุรี
หมวดหมู่:การแข่งขันกีฬาในจังหวัดขอนแก่น
หมวดหมู่:การแข่งขันกีฬาในจังหวัดสุราษฎร์ธานี
โรงพยาบาลค่ายสมเด็จพระนเรศวรมหาราช

โรงพยาบาลค่ายสมเด็จพระนเรศวรมหาราช เป็นโรงพยาบาลในสังกัดกองทัพบก กระทรวงกลาโหม ระดับทุติยภูมิ ขนาด 200 เตียง ก่อตั้งขึ้นเมื่อวันที่ 25 มกราคม พ.ศ. 2507 เป็นโรงพยาบาลขึ้นตรงต่อกองทัพภาคที่ 3 ตั้งอยู่ที่ เลขที่ 9 หมู่ 1 ตำบลบ้านคลอง อำเภอเมืองพิษณุโลก จังหวัดพิษณุโลก มีหน้าที่ให้การดูแลรักษาพยาบาลกำลังพล ครอบครัว และประชาชนในพื้นที่โดยรอบค่ายสมเด็จพระนเรศวรมหาราชและกำลังพลของกองทัพภาคที่ 3 ผู้อำนวยการโรงพยาบาลคนปัจจุบันคือ พลตรี นายแพทย์ ปิยลาภ วสุวัต

**รายนามผู้อํานวยการ**
หมายเหตุ ยศทหารเป็นยศขณะดำรงตำแหน่ง

**อ้างอิง**
หมวดหมู่:โรงพยาบาลในอำเภอเมืองพิษณุโลก
หมวดหมู่:โรงพยาบาลในสังกัดกองทัพบกไทย
โรงพยาบาลค่ายสมเด็จพระนเรศวรมหาราช
ครัชเดอะคาสเซิล

ครัชเดอะคาสเซิล (Crush the Castle) เป็นเกมฟิสิกส์ในแฟลชที่พัฒนาโดยอาร์เมอร์เกมส์ โดยรุ่นแฟลชเผยแพร่ในวันที่ 28 เมษายน ค.ศ. 2009 และรุ่นสำหรับไอโฟนและไอพอด ทัชเผยแพร่ในวันที่ 19 มกราคม ค.ศ. 2010 เกมนี้โดดเด่นในเรื่องกลไก "เหวี่ยง" ซึ่งมีอิทธิพลต่อเกมโทรศัพท์ แอ็งกรีเบิดส์ เป้าหมายของ ครัชเดอะคาสเซิล คือฆ่าผู้อยู่อาศัยในปราสาทหลายแบบด้วยการใช้เทรบูเชตเหวี่ยงหินขนาดใหญ่หรือระเบิด ส่วนเกมภาคต่อชื่อ ครัชเดอะคาสเซิล 2 มีวิธีเล่นคล้ายกัน แต่มีแผนที่และพาเวอร์อัปใหม่

**วิธีเล่น**
เป้าหมายของเกมนี้คือฆ่าผู้อยู่อาศัยในปราสาทหลายแบบด้วยการใช้เทรบูเชตเหวี่ยงหินขนาดใหญ่หรือระเบิด ผู้เล่นสามารถสร้างและทำลายปราสาทของตนเองได้ด้วย

**ครัชเดอะคาสเซิล 2**
ครัชเดอะคาสเซิล 2 มีวิธีเล่นคล้ายกัน แต่มีแผนที่ใหม่ พาวเวอร์อัปใหม่ และตัวสร้างด่านที่ปรับปรุงใหม่ สิ่งของใหม่ที่ใช้เหวี่ยงในเทรบูเชตได้แก่ไฟกรีก, ระเบิดมือน้ำแข็ง, ไหที่เต็มไปด้วยปลาไหลไฟฟ้า และขวดสีม่วงลึกลับที่สร้างหลุมดำขนาดเล็ก นอกจากนี้ ส่วนประกอบโครงสร้างสามารถพังทลายได้

**การพัฒนา**
บรรดาผู้พัฒนาอ้างถึงเกม Castle Clout โดย Liam Bowmers ที่เผยแพร่ในวันที่ 4 ตุลาคม ค.ศ. 2008 เป็นแรงบันดาลใจ ทางอาร์เมอร์เกมส์ได้ร้องขอและได้รับอนุญาตจาก Bowmers ให้ใช้แนวคิดของเขาในการพัฒนาเกม ครัชเดอะคาสเซิล

**คำตอบรับ**
Jeffrey Haynes จาก IGN เรียกเกมนี้ว่า "ลึกซึ้งและสนุกอย่างน่าประหลาดใจสำหรับเกมที่เรียบง่ายเช่นนี้" Justin McElroy จาก Joystiq ระบุว่า "เป็นกลไกที่เรียบง่าย แต่ก็ยากที่จะปฏิเสธว่าน่าพอใจ" Stephen Greenwell จาก GameZebo ให้ดาวไป 2/5 ดาว แล้วระบุว่าเกมนี้ "ง่ายต่อการเล่น" แต่มี "รูปแบบการเล่นที่ซ้ำซาก" และ "ภาพและเสียงน่าเบื่อ" Levi Buchanan จาก IGN ให้คะแนนไป 7/10 โดยระบุว่า "ถ้าคุณชอบเกมปริศนาอิงฟิสิกส์ เกมนี้ถือเป็นหนึ่งในเกมที่ดีที่สุด"  Brian Crecente จาก Kotaku กล่าวว่า "ผมเริ่มชอบครัชเดอะคาสเซิลจริง ๆ" Christopher Hyde จากGamasutra จัดให้เกมนี้อยู่ในรายการ "99 เกมฟรีดีเด่นประจำปี 2009"

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:เกมสำหรับแอนดรอยด์ (ระบบปฏิบัติการ)
หมวดหมู่:เกมแฟลช
หมวดหมู่:เกมสำหรับไอโอเอส
หมวดหมู่:เกมออนไลน์
หมวดหมู่:วิดีโอเกมปริศนา
หมวดหมู่:วิดีโอเกมที่พัฒนาในสหรัฐ
หมวดหมู่:วิดีโอเกมทีมีฉากในปราสาท
หมวดหมู่:เกมของอาร์เมอร์เกมส์
หมวดหมู่:วิดีโอเกมผู้เล่นเดี่ยว
โรงพยาบาลค่ายวชิราวุธ

โรงพยาบาลค่ายวชิราวุธ เป็นโรงพยาบาลในสังกัดกระทรวงกลาโหม ขนาด 94 เตียง ก่อตั้งขึ้นเมื่อพ.ศ. 2482 โดยยกฐานะจากกองเสนารักษ์ มณฑลทหารบกที่ 6 เป็นหน่วยขึ้นตรงของกองทัพภาคที่ 4 ตั้งอยู่เลขที่ 283 หมู่ที่ 1 ถนนราชดำเนิน ตำบลปากพูน อำเภอเมืองนครศรีธรรมราช จังหวัดนครศรีธรรมราช มีหน้าที่ให้การดูแลรักษาพยาบาลกำลังพล ครอบครัว และประชาชนทั่วไป และกำลังพลของกองทัพภาคที่ 4 ผู้อำนวยการโรงพยาบาลคนปัจจุบันคือ พลตรี นายแพทย์ รัฐวิชญ์ วุฒิภัทรพิบูลย์ 

**อ้างอิง**
หมวดหมู่:โรงพยาบาลที่ก่อตั้งในปี พ.ศ. 2482
โรงพยาบาล
หมวดหมู่:โรงพยาบาลในจังหวัดนครศรีธรรมราช
หมวดหมู่:โรงพยาบาลในสังกัดกองทัพบกไทย
โรงพยาบาล
โรงพยาบาล